pythainlp/thai-wiki-dataset-v4 huggingface dataset:
ความลับของนางฟ้า

ความลับของนางฟ้า (เกาหลี: ) เป็นละครโทรทัศน์ของเกาหลีใต้ที่นำแสดงโดยมุน กา-ย็อง, ชา อึน-อู, ฮวัง อิน-ย็อบ และ พัก ยู-นา เนื้อเรื่องอิงจากเว็บตูนไลน์ที่มีชื่อเรื่องเดียวกัน ประพันธ์โดยหยองอี มีเนื้อหาเกี่ยวกับเด็กสาวมัธยมปลายที่หลังจากถูกรังแกและเลือกปฏิบัติเพราะถูกมองว่ามีหน้าตาน่าเกลียด แต่เธอเป็นผู้เชี่ยวชาญศิลปะการแต่งหน้าเพื่อแปลงโฉมตัวเองเป็น "นางฟ้า" ที่งดงาม ออกอากาศทางช่องทีวีเอ็น ตั้งแต่วันที่ 9 ธันวาคม ค.ศ. 2020 ถึง 4 กุมภาพันธ์ ค.ศ. 2021 ทุกวันพุธและพฤหัสบดี เวลา 22:30 น. (ตามเวลาท้องถิ่น)
เรื่องย่อ.
เป็นเรื่องราวชีวิตของอิม จู-คย็อง (มุน กา-ย็อง) นักเรียนมัธยมปลายที่มีประสบการณ์เจ็บปวดจากรูปลักษณ์ของเธอ เธอจึงใช้ทักษะการแต่งหน้าเพื่อเสริมความมั่นใจ เธอได้ไปพบกับอี ซู-โฮ (ชา อึน-อู) ชายหนุ่มเย็นชาผู้มีบาดแผลในจิตใจ ซึ่งพวกเขาได้พบเจอและแบ่งปันเรื่องราวความลับของกันและกัน และฮัน ซอ-จุน (ฮวัง อิน-ย็อบ) ชายหนุ่มผู้มีบุคลิกภายในเป็นคนที่อ่อนโยนและอบอุ่น ซึ่งขัดกันกับภาพลักษณ์ภายนอกของเขา
ตัวละคร.
นักแสดงรับเชิญ.
<templatestyles src="Div col/styles.css"/>
เพลงประกอบละคร.
"ทรูบิวตี: ออริจินัลซาวด์แทร็ก".
รายการต่อไปนี้เป็นรายการเพลงอย่างเป็นทางการของอัลบั้ม "ทรูบิวตี: ออริจินัลซาวด์แทร็ก" ซึ่งเผยแพร่โดยสโตนมิวสิกเอนเตอร์เทนเมนต์ เมื่อวันที่ 5 กุมภาพันธ์ ค.ศ. 2021. เพลงที่ไม่มีการระบุผู้ประพันธ์คำร้อง คือศิลปินที่ระบุสำหรับแทร็กเหล่านี้เป็นผู้ประพันธ์เพลงเอง
อัลบั้มขึ้นสูงสุดอันดับที่ 5 ในเซอร์เคิลอัลบั้มชาร์ตประจำสัปดาห์ และ ณ เดือนมีนาคม ค.ศ. 2021 มียอดขาย 40,786 ชุด
ซูบารุ (แก้ความกำกวม)

ซูบารุ (; โรมาจิ: "subaru") หมายถึงกระจุกดาวลูกไก่ในภาษาญี่ปุ่น และยังถูกใช้เป็นชื่อต่าง ๆ มากมาย อาจหมายถึง
ชื่อตัวละคร.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พอล ดัมเมตต์

พอล ดัมเมตต์ (เกิด 26 กันยายน 1991) เป็นนักฟุตบอลอาชีพ ซึ่งล่าสุดเล่นในตำแหน่งกองหลังให้กับนิวคาสเซิลยูไนเต็ด เกิดในอังกฤษ แต่เล่นให้กับทีมชาติเวลส์ เขาเล่นในตำแหน่งเซ็นเตอร์แบ็กเป็นหลัก แต่สามารถเล่นในตำแหน่งแบ็กซ้ายได้ด้วย
ดัมเมตต์เริ่มต้นอาชีพของเขากับสโมสรในบ้านเกิดอย่างนิวคาสเซิลยูไนเต็ด หลังจากก้าวผ่านทีมเยาวชนของสโมสรแล้ว เขาก็ถูกยืมตัวไปที่เกตส์เฮดและเซนต์มีร์เรินที่สกอตแลนด์ เขาประเดิมสนามในพรีเมียร์ลีกในฤดูกาล 2013–14 และยิงประตูแรกในพรีเมียร์ลีกในเกมที่พบลิเวอร์พูลเมื่อวันที่ 19 ตุลาคม ค.ศ. 2013
ระดับสโมสร.
นิวคาสเซิลยูไนเต็ด.
ดัมเมตต์เริ่มต้นอาชีพของเขาในระบบเยาวชนของนิวคาสเซิลยูไนเต็ด โดยเป็นกัปตันทีมสำรองของสโมสรหลายต่อหลายครั้ง
ยืมไปเกตส์เฮด.
ดัมเมตต์เข้าร่วมทีมเกตส์เฮดในคอนเฟอเรนซ์ เนชันนัล ในเดือนมีนาคม ค.ศ. 2012 เริ่มแรกด้วยสัญญายืมตัวระยะยาวหนึ่งเดือน จากนั้นขยายออกไปจนจบฤดูกาล โดยช่วยให้ทีมเก็บคลีนชีตได้ 6 จาก 10 นัด
ยืมไปเซนต์มีร์เริน.
ฤดูกาลต่อมาเซนต์มีร์เรินยืมตัวเขาไปเล่นในสกอตติชพรีเมียร์ลีก ดัมเมตต์เปิดตัวในเกมที่ชนะฮาตส์ 2–0 เมื่อวันที่ 15 กันยายน ค.ศ. 2012 และเขาทำประตูแรกให้ทีมชุดใหญ่ในเกมเสมอกับเซนต์จอห์นสตัน 1–1
กลับสู่นิวคาสเซิลยูไนเต็ด.
ดัมเมตต์กลับสู่นิวคาสเซิลและเซ็นขยายสัญญาออกไปอีก 1 ปี เขาประเดิมสนามให้กับสโมสรในฐานะตัวสำรองในเกมพ่ายแมนเชสเตอร์ซิตี 0–4 ในนัดเปิดฤดูกาล 2013–14 หลังจากที่แนวรับเพื่อนร่วมทีมอย่างสตีเวน เทย์เลอร์ถูกไล่ออกจากสนาม และเล่นครึ่งหลังเต็มเกม เขาทำประตูแรกของเขาให้กับนิวคาสเซิลในนัดที่เปิดบ้านเสมอกับลิเวอร์พูล 2–2 เมื่อเดือนตุลาคม 2013 เพียงไม่กี่สัปดาห์หลังจากทำประตูแรกให้กับสโมสร ดัมเมตต์ก็จรดปากกาเซ็นสัญญาฉบับใหม่กับนิวคาสเซิลเป็นเวลา 6 ปี สัญญาฉบับนี้ขยายจนถึงปี 2019
ในวันสุดท้ายของฤดูกาล ดัมเมตต์เข้าสกัดลุยส์ ซัวเรซ กองหน้าของลิเวอร์พูลทำให้ซัวเรซได้รับบาดเจ็บที่เข่า จากการผ่าตัดที่เข่าทำให้ซัวเรซหมดสิทธิ์ไปแข่งฟุตบอลโลก 2014 แฟนบอลชาวอุรุกวัยจึงส่งคำขู่ฆ่าดัมเมตต์ไปทางออนไลน์
ดัมเมตต์เริ่มต้นฤดูกาล 2014–15 ในฐานะแบ็กซ้ายตัวจริงของนิวคาสเซิลด้วยเหตุที่ดาวิเด ซานตอน บาดเจ็บ และมัสซาดิโอ ไฮดารา นั่งสำรอง ดัมเมตต์ยิงประตูที่ 2 ของเขาให้กับทีมสาลิกาดง ในวันที่ 25 กันยายน 2014 ในการแข่งขันฟุตบอลลีกคัพ ที่เอาชนะคริสตัลพาเลซอย่างหวุดหวิดด้วยการยิงประตูชัยในช่วงต่อเวลาพิเศษ เล่นเคียงข้างกับฟาบริซิโอ โกโลชินิ กัปตันทีมในตำแหน่งเซ็นเตอร์แบ็ก ดัมเมตต์มีบทบาทสำคัญในการช่วยให้นิวคาสเซิลเก็บคลีนชีทได้สำเร็จในเกมที่เอาชนะแมนเชสเตอร์ซิตีและเวสต์บรอมมิชอัลเบียน วันที่ 12 มกราคม 2016 ดัมเมตต์ยิงประตูตีเสมอในนาทีที่ 90 ในนัดที่เปิดเซนต์เจมส์พาร์กเสมอกับแมนเชสเตอร์ยูไนเต็ด 3–3 ตั้งแต่ปี 2017 ดัมเมตต์สามารถเล่นได้ทั้งตำแหน่งเซ็นเตอร์แบ็กและแบ็กซ้าย
เขาทำประตูแรกในรอบ 5 ปีในเกมเยือนที่ชนะเลสเตอร์ซิตี 4–2 เมื่อวันที่ 8 พฤษภาคม 2021 เมื่อวันที่ 5 พฤษภาคม 2022 ดัมเมตต์เซ็นขยายสัญญาอยู่กับสโมสรออกไปอีก 1 ปี ในวันที่ 9 กรกฎาคม 2023 สโมสรได้ประกาศต่อสัญญาเขาเพิ่มอีก 1 ปี เมื่อวันที่ 29 พฤษภาคม 2024 นิวคาสเซิลประกาศว่าดัมเมตต์จะอำลาสโมสรหลังจากหมดสัญญาในเดือนกรกฎาคม
เกียรติประวัติ.
เซนต์มีร์เริน
นิวคาสเซิลยูไนเต็ด
อุบัติการณ์ที่กองเหลง

อุบัติการณ์ที่กองเหลง  เป็นการเผชิญหน้าทางทหารที่เกิดขึ้นตั้งแต่ปลายปี ค.ศ. 224 ถึงต้นปี ค.ศ. 225 ระหว่างรัฐวุยก๊กและง่อก๊กในยุคสามก๊กของจีน แม้ว่าการเผชิญหน้านี้จะถือว่าเป็นยุทธนาวี แต่ก็ไม่มีการสู้รบกันอย่างเป็นกิจจะลักษณะ
ภูมิหลัง.
ในปี ค.ศ. 222 โจผีจักรพรรดิวุยก๊ก เรียกร้องให้ซุนกวน (ซึ่งกลายเป็นอ๋องของรัฐประเทศราชที่สวามิภักดิ์ต่อวุยก๊กตั้งแต่ปี ค.ศ. 220) ให้ส่งซุนเต๋งบุตรชายไปเป็นตัวประกันที่วุยก๊กเพื่อคงความภักดีของซุนกวนแก่ตน แต่ซุนกวนปฏิเสธ ยุติความสัมพันธ์กับวุยก๊กและตั้งตนเป็นผู้ปกครองง่อก๊กในฐานะรัฐอิสระ โจผีตอบโต้ด้วยการบุกง่อก๊กหลายครั้งในระหว่างปี ค.ศ. 222 ถึง ค.ศ. 244 แต่ในการบุกทุกครั้งจบลงด้วยความล้มเหลว ในช่วงปลายปี ค.ศ. 224 โจผีระดมกำลังทหารมากกว่าหนึ่งแสนนายจากทั่ววุยก๊กและสั่งให้ไปรวมพลกันที่เมืองกองเหลง (廣陵郡 "กว่างหลิงจฺวิ้น"; ปัจจุบันอยู่บริเวณนครหฺวายอาน มณฑลเจียงซู) เพื่อเตรียมพร้อมสำหรับการบุกเกี๋ยนเงียบ (建業 "เจี้ยนเย่"; ปัจจุบันคือนครหนานจิง มณฑลเจียงซู) นครหลวงของง่อก๊กครั้งใหญ่
การรุดหน้า.
โจผีรู้ว่าการบุกจะล้มเหลวหากเปิดการโจมตีจากต้นน้ำของแม่น้ำแยงซีซึ่งเป็นส่วนที่แม่น้ำแคบ จึงเลือกที่จะเปิดฉากบุกจากเมืองกองเหลงซึ่งเป็นบริเวณที่แม่น้ำกว้างกว่า ก่อนหน้านี้ในปีเดียวกัน ชีเซ่งขุนพลของง่อก๊กมีคำสั่งให้สร้างแนวกำแพงป้องกันปลอมและสร้างหอคอยปลอมตลอดฝั่งใต้ของแม่น้ำแยงซีตั้งแต่เกี๋ยนเงียบไล่ตามน้ำไปยังเจียงเฉิงเพื่อเตรียมพร้อมสำหรับการบุกทางเรือของทัพวุยก๊ก
ในฤดูหนาว ค.ศ. 224-225 จักรพรรดิโจผีสั่งให้กองทหารเข้าโจมตีกำแพงที่ล้อมเมืองและนำทัพเรือ 100,000 นายด้วยพระองค์เองล่องไปตามแม่น้ำแยงซี ซุนกวนตอบโต้การบุกของวุยก๊กที่ใกล้เข้ามาด้วยการส่งกองเรือขนาดใหญ่ไปสกัดข้าศึก แม้จะมีเรื่องของขนาดกองเรือของง่อก๊กด้วย แต่จริง ๆ แล้วโจผีวิตกเรื่องสภาพอากาศและผลกระทบต่อทัพเรือวุยก๊กมากกว่า เวลานั้นเป็นฤดูหนาวที่มีอากาศหนาวจัด ทัพเรือของวุยก๊กจึงยากจะรุกคืบ หลังจากโจผีทอดพระเนตรเห็นแนวป้องกันของง่อก๊กและสภาพกองเรือของฝ่ายตนแล้วก็ถอนพระทัยตรัสว่า "อนิจจา! คงเป็นลิขิตสวรรค์โดยแท้ที่จะแบ่งภาคใต้แยกจากภาคเหนือ" จากนั้นจึงมีรับสั่งให้ถอยทัพออกจากเมืองกองเหลง เมื่อซุนเสียวขุนพลง่อก๊กทราบเรื่องที่วุยก๊กถอยทัพ จึงสั่งให้เกา โชฺ่ว (高壽) นายทหารใต้บังคับบัญชาให้นำทหาร 500 นายเข้าโจมตีข้าศึกโดยฉับพลันในตอนกลางคืน ทัพวุยก๊กที่กำลังถอยเกิดระส่ำระสายจากการโจมตี เกา โชฺ่วและทหารยึดได้พระกลดของราชรถโจผีกลับมา
ผลสืบเนื่อง.
จักรพรรดิโจผีสวรรคตในปี ค.ศ. 225 พระโอรสโจยอยขึ้นสืบราชบัลลังก์ในฐานะจักรพรรดิวุยก๊กพระองค์ใหม่ ในปี ค.ศ. 228 จักรพรรดิโจยอยมีรับสั่งให้โจฮิวนำทัพบุกง่อก๊กอีกครั้ง นำไปสู่ยุทธการที่เซ็กเต๋ง โจฮิวพ่ายแพ้ยุทธการหลังหลงกลของจิวหองขุนพลของง่อก๊กซึ่งแสร้งทำเป็นแปรพักตร์เข้าด้วยวุยก๊กและลวงให้ทัพวุยก๊กมาแล้วซุ่มโจมตี ในช่วง 24 ปีหลังจากนั้นทัพของวุยก๊กได้เปลี่ยนจากการเป็นฝ่ายบุกมาเป็ยฝ่ายตั้งรับ และขับไล่การบุกของง่อก๊กหลายครั้งได้สำเร็จ หลังวุยก๊กพ่ายแพ้ในยุทธการที่ตังหินในปี ค.ศ. 252 วุยก๊กก็ไม่เคยได้ดินแดนใด ๆ ทางฝั่งใต้ของแม่น้ำแยงซีอีก กระทั่งวุยก๊กล่มสลายในปี ค.ศ. 265 เมื่อราชวงศ์จิ้นเข้าแทนที่วุยก๊ก ในปี ค.ศ. 280 ทัพราชวงศ์จิ้นเปิดฉากการบุกง่อก๊กครั้งใหญ่และปราบง่อก๊กได้สำเร็จ รวบรวมจีนเป็นปึกแผ่นภายในราชวงศ์จิ้น
ในวัฒนธรรมประชานิยม.
อุบัติการณ์ที่กองเหลงปรากฏอยู่ใน "ภาคที่ 8" ของแฟรนไชส์"ไดนาสตีวอริเออร์" แต่อุบัติการณ์นี้ถูกระบุว่าเป็นยุทธการ ซึ่งขัดกับข้อเท็จจริงที่ไม่มีเหตุการณ์รุนแรงเกิดขึ้นในประวัติศาสตร์
อีเอฟแอลลีกวัน ฤดูกาล 2022–23

อีเอฟแอลลีกวัน ฤดูกาล 2022–23 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 19 ของอีเอฟแอลลีกวัน ภายใต้ชื่อปัจจุบันและในฤดูกาลที่ 31 ภายใต้รูปแบบการแบ่งลีกปัจจุบัน. ฤดูกาลเริ่มต้นในวันที่ 30 กรกฎาคม ค.ศ. 2022 และสิ้นสุดในวันที่ 7 พฤษภาคม ค.ศ. 2023.
การเปลี่ยนแปลงทีม.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2021–22:
<templatestyles src="Column/styles.css"/>
มายัง ลีกวัน.
เลื่อนชั้นจาก ลีกทู
ตกชั้นจาก แชมเปียนชิป
<templatestyles src = "Column/styles.css" />
จาก ลีกวัน.
เลื่อนชั้นสู่ แชมเปียนชิป
ตกชั้นสู่ ลีกทู
เพลย์ออฟ.
เลกแรก
เลกที่สอง
"รวมผลสองนัด เสมอ 5–5. เชฟฟีลด์เวนส์เดย์ ชนะลูกโทษ 5–3."
" รวมผลสองนัด บาร์นสลีย์ ชนะ 2–1."
วัดเจ้าปราบ

วัดเจ้าปราบ เป็นวัดร้างตั้งอยู่ในเขตสวนสมเด็จพระศรีนครินทร์ ตั้งอยู่ริมถนนอู่ทอง ในตำบลประตูชัย อำเภอพระนครศรีอยุธยา จังหวัดพระนครศรีอยุธยา
ไม่ปรากฏหลักฐานเอกสารเกี่ยวกับประวัติการสร้าง สันนิษฐานว่าน่าจะเป็นวัดที่มีความสำคัญวัดหนึ่ง เนื่องจากปรากฏข้อความในหนังสือลัทธิธรรมเนียมต่าง ๆ ภาคที่ 19 ซึ่งอธิบายถึงตำราแบบธรรมเนียมในราชสำนักครั้งกรุงศรีอยุธยา ตอนตำราหน้าที่ตำรวจ ซึ่งมีหน้าที่เตรียมการเสด็จไปในสถานที่ต่าง ๆ ตามพระประสงค์ โดยกล่าวถึงวัดเจ้าปราบว่า "ถ้าเสด็จไปทอดพระเนตรการวัดวาอารามในกรุงนอกกรุง ถ้าในกรุง ดุจหนึ่งไปวัดเจ้าปราบนั้น (ทรง) พระเสลี่ยงไป" 
คำว่า "เจ้าปราบ" สุจิตต์ วงษ์เทศสันนิษฐานว่า น่าจะหมายถึงเจ้านายที่เกี่ยวข้องการปราบปรามทั้งภายในและภายนอกพระนคร วัดเจ้าปราบยังปรากฏรายละเอียดของการขึ้นทะเบียนในการกำหนดจำนวนโบราณสถานระดับชาติ ประกาศในราชกิจจานุเบกษา เล่ม 60 ตอนที่ 39 ลงวันที่ 20 กรกฎาคม พ.ศ. 2486 หน้า 2350
โบราณสถานภายในวัดประกอบด้วยเจดีย์ประธานทรงกลมบนชุดฐาน 8 เหลี่ยม ซึ่งเป็นแบบที่นิยมสร้างกันในสมัยอยุธยาตอนต้น มีอุโบสถ เจดีย์ราย และมณฑปจัตุรมุข ซึ่งปรากฏร่องรอยว่าได้รับการบูรณะปฏิสังขรณ์ครั้งใหญ่ในสมัยอยุธยาตอนปลาย นอกจากนั้นยังมีคลังดีบุก ตั้งอยู่นอกกำแพงวัดด้านตะวันออก
กำลังตอบสนองแห่งเนโท

กำลังตอบสนองแห่งเนโท  หรือ NRF คือกำลังเคลื่อนที่เร็วพร้อมรบของเนโท ซึ่งประกอบด้วยกำลังทางบก, กำลังทางทะเล, กำลังทางอากาศ และกำลังรบพิเศษ จากบรรดาประเทศสมาชิกเนโทรวมถึงบางประเทศนอกสมาชิกเนโท ซึ่งมีความสามารถเคลื่อนที่อย่างรวดเร็ว ในปัจจุบัน กำลังตอบสนองแห่งเนโทมีกำลังพลประมาณ 40,000 นาย และมีแผนงานที่จะเพิ่มให้ถึงมากกว่า 300,000 นาย
กำลังตอบสนองแห่งเนโทถูกก่อตั้งขึ้นในเดือนมิถุนายน 2003 จากผลของการประชุมสุดยอด ณ ปราก 2002 ซึ่งเดิมที หน่วยนี้มีหน้าที่บรรเทาสาธารณภัยและรักษาความมั่นคงเท่านั้น กระทั่งรัสเซียรุกรานยูเครนในเดือนกุมภาพันธ์ 2022 หน่วยนี้ก็ได้รับมอบหมายหน้าที่รบเป็นครั้งแรก
หอดูดาวนิจิฮาระ

หอดูดาวนิจิฮาระ (; โรมาจิ: "Nichihara temnondai") เป็นหอดูดาวที่ตั้งอยู่ในเมืองสึวาโนะ (เดิมคือเมืองนิจิฮาระ) อำเภอคาโนอาชิ จังหวัดชิมาเนะมีการติดตั้ง กล้องโทรทรรศน์สะท้อนแสง ขนาดเส้นผ่านศูนย์กลาง 75 ซม.
ภาพรวม.
เปิดให้บริการในปี 1985 เป็นหอดูดาวสาธารณะแห่งแรกในญี่ปุ่น ปัจจุบันที่นี่เป็นสถานที่ท่องเที่ยวและพักผ่อนหย่อนใจในเมืองสึวาโนะ กระจกเงาสะท้อนแสงขนาด 75 ซม. ใช้เทคโนโลยีเดียวกับกล้องโทรทรรศน์ซูบารุ และมีรูปทรงที่เป็นเอกลักษณ์โดยเน้นโฟกัสแบบแนสมิธ ฐานตั้งกล้องใช้เป็นฐานตั้งระบบขอบฟ้า
สิ่งอำนวยความสะดวกประกอบด้วยหอดูดาว พิพิธภัณฑ์เกี่ยวกับป่าไม้และดวงดาว พิพิธภัณฑ์ดาราศาสตร์ บ้านพัก ที่ตั้งแคมป์ และ สนามเทนนิส มีที่ตั้งแคมป์และสวนป่าบนภูเขามากุราเสะ (รวมถึง สถานีถ่ายทอดโทรทัศน์)
ใน ปี 2008 จากการสังเกตการณ์ท้องฟ้าเต็มไปด้วยดวงดาวในฤดูร้อนทั่วประเทศ ซึ่งได้รับการสนับสนุนจากสมาคมสิ่งแวดล้อมแห่งประเทศญี่ปุ่น หอดูดาวแห่งเดียวกันและ ศูนย์อนุรักษ์ธรรมชาติประจำจังหวัดฟุกุอิ ที่นี่ถูกจัดอันดับให้มีมลภาวะทางแสงต่ำที่สุดในเกาะฮนชู และเป็นอันดับที่สองในญี่ปุ่น ในขณะอันดับที่หนึ่งในญี่ปุ่นคือที่เกาะฮาเตรุมะในจังหวัดโอกินาวะ
มีตู้จดหมายสำหรับเขียนคำอธิษฐานต่อดวงดาวส่งถึงศาลเจ้าไทโกดานิอินาริที่อยู่ใกล้หอดูดาวแห่งนี้
นิจิฮาระ

เมืองนิจิฮาระ (; โรมาจิ: "Nichihara-chō") เป็นเมืองที่เคยมีอยู่ทางตะวันตกเฉียงใต้ของจังหวัดชิมาเนะ อยู่ในอำเภอคาโนอาชิ
เมื่อวันที่ 25 กันยายน 2005 เมืองนี้ได้ถูกควบรวมเข้ากับเมืองสึวาโนะซึ่งอยู่ข้างเคียง เมืองนิจิฮาระจึงหายไป อย่างไรก็ตาม ยังคงมีที่ทำการของเมืองตั้งอยู่ในนิจิฮาระแม้หลังจากการควบรวมไปแล้ว
เมืองนี้เป็นที่ตั้งของหอดูดาวนิจิฮาระ ซึ่งเป็นหอดูดาวสาธารณะแห่งแรกในญี่ปุ่น
ตัวสะท้อนแบบกัสแกร็ง

ตัวสะท้อนแบบกัสแกร็ง (Cassegrain reflector) เป็นรูปแบบของการประกอบกระจกเงาเพื่อสร้างเป็นระบบเชิงแสง เช่น ในกล้องโทรทรรศน์ทางดาราศาสตร์ ตั้งชื่อตามโลร็อง กัสแกร็ง ระบบตัวสะท้อนแบบนี้ถูกใช้ในกล้องโทรทรรศน์แบบกัสแกร็ง รวมถึงกล้องโทรทรรศน์ชนิดอื่น ๆ ที่คล้ายกัน
ภาพรวม.
จุดโฟกัสของตัวสะท้อนแบบกัสแกร็งได้จากการเชื่อมต่อจุดโฟกัสรวมของกระจกเงาเว้าปฐมภูมิและกระจกเงาทุติยภูมิที่เป็นทรงไฮเพอร์โบลา โดยทั่วไปแล้วกระจกเงาเว้าประกอบด้วยพื้นผิวทรงพาราโบลา และจุดโฟกัสของพื้นผิวพาราโบลาเรียกว่าโฟกัสปฐมภูมิ (prime focus) และจะวางอุปกรณ์สังเกตการณ์โฟกัสปฐมภูมิไว้ที่นั่น อย่างไรก็ตาม แม้ว่าโฟกัสปฐมภูมิจะเหมาะสำหรับการสังเกตขอบเขตการมองเห็นที่กว้าง แต่ก็ไม่เหมาะสำหรับการใช้งานที่ต้องการความละเอียดเชิงมุมที่สูง
หากต้องการได้ภาพตั้งตรงอาจใช้ระ ระบบโฟกัสแบบผสมแบบเกรกอรี ซึ่งทั้งกระจกเงาปฐมภูมิและกระจกเงาทุติยภูมิทำขึ้นจากกระจกเงาเว้า อย่างไรก็ตาม วิธีนี้มีปัญหา เช่น มุมมองที่แคบและอัตราการถูกบดบังมาก ในขณะที่ระบบแบบกัสแกร็งจะติดตั้งกระจกเงานูนทรงไฮเพอร์โบลาที่ส่วนด้านหน้าโฟกัสปฐมภูมิเพื่อสร้างโฟกัสสังเคราะห์
การประยุกต์ใช้.
ได้มีการคิดค้นวิธีการต่าง ๆ เพื่อให้ได้โฟกัสแบบกัสแกร็ง
ถ้ากระจกเงาปฐมภูมิเป็นกระจกเงาทรงพาราโบลาและ กระจกเงาทุติยภูมิเป็นทรงไฮเพอร์โบลา จะเรียกว่าเป็นกล้องโทรทรรศน์แบบกัสแกร็งแบบดั้งเดิม ในขณะที่ถ้าใช้กระจกเงาปฐมภูมิเป็นทรงไฮเพอร์โบลาด้วยจะเรียกว่ากล้องโทรทรรศน์แบบริตชี–เครเตียง นอกจากนี้ ถ้าทำกระจกเงาปฐมภูมิเป็นวงรีและกระจกเงาทุติยภูมิเป็นทรงกลมเพื่อให้ง่ายต่อการผลิตและปรับแต่งแม้ว่าจะต้องสูญเสียภาพรอบข้าง จะเรียกว่ากล้องโทรทรรศน์แบบดอล–เคอร์แค็ม
กล้องโทรทรรศน์ที่ใช้ตัวสะท้อนแบบกัสแกร็งแล้วมีการปรับให้ค่าเอฟของกระจกเงาปฐมภูมิเล็ก และเพิ่มแผ่นปรับแก้จะเรียกว่ากล้องโทรทรรศน์แบบชมิท–กัสแกร็ง ระบบแบบนี้มีจำหน่ายอย่างแพร่หลายในท้องตลาด แต่เนื่องจากต้องใช้เวลาและความพยายามในการแก้ไขและสอบเทียบแผ่นปรับเทียบ ปัจจุบันมักถูกแทนที่ด้วยแบบริตชี–เครเตียง 
กล้องโทรทรรศน์แบบชมิท–กัสแกร็งได้รับการออกแบบให้เป็นกล้องโทรทรรศน์ที่มีมุมมองภาพกว้างโดยใช้แผ่นจานปรับแก้อันดับสูงแบบชมิทและระบบโฟกัสประกอบรวมให้ได้ความยาวโฟกัสยาว
ราชอาณาจักรเก่าแห่งอียิปต์

ในประวัติศาสตร์อียิปต์โบราณราชอาณาจักรเก่าเป็นช่วงเวลาที่ครอบคลุมตั้งแต่ราว 2700–2200 ปีก่อนคริสต์ศักราช มีชื่อเรียกอีกอย่างว่า "ยุคแห่งพีระมิด" หรือ "ยุคแห่งผู้สร้างพีระมิด" เนื่องจากตลอดรัชสมัยของผู้สร้างพีระมิดผู้ยิ่งใหญ่แห่งราชวงศ์ที่สี่ เช่น ฟาโรห์สเนฟรูผู้ทรงทำให้เกิดศิลปะแห่งพีระมิดมีความสมบูรณ์แบบและสถาปัตยกรรมอาคาร และฟาโรห์คูฟู, ฟาโรห์คาเฟร และฟาโรห์เมนเคอเร ซึ่งเป็นฟาโรห์ผู้ทรงโปรดให้สร้างพีระมิดที่กิซ่า อียิปต์ขึ้นสู่จุดสูงสุดของอารยธรรมที่ยั่งยืนเป็นครั้งแรกในช่วงสมัยราชอาณาจักรเก่า ซึ่งเป็นช่วงแรกในสามยุคที่เรียกว่า "ราชอาณาจักร" (ตามด้วยราชอาณาจักรกลางและราชอาณาจักรใหม่) ซึ่งเป็นจุดสูงสุดของอารยธรรมในลุ่มแม่น้ำไนล์ตอนล่าง
แนวคิดเรื่อง "ราชอาณาจักรเก่า" ซึ่งเป็นหนึ่งในสามของ "ยุคทอง" ซึ่งได้คิดค้นแนวคิดนี้ขึ้นในปี ค.ศ. 1845 โดยบารอน ฟ็อน บุนเซิน นักไอยคุปต์วิทยาชาวเยอรมัน และคำจำกัดความของคำว่า "ราชอาณาจักรเก่า" จะเปลี่ยนแปลงไปอย่างมากตลอดช่วงคริสต์ศตวรรษที่ 19 และ 20 ไม่เพียงแต่ฟาโรห์พระองค์สุดท้ายในสมัยต้นยุคราชวงศ์ที่เกี่ยวข้องกับฟาโรห์สองพระองค์แรกของสมัยราชอาณาจักรเก่าเท่านั้น แต่ "เมืองหลวง" ซึ่งเป็นที่ประทับของพระราชวงศ์ยังคงอยู่ที่อิเนบ-เฮดจ์ (Ineb-Hedj) ซึ่งเป็นชื่อภาษาอียิปต์โบราณของเมืองเมมฟิส เหตุผลพื้นฐานสำหรับการแยกระหว่างสองช่วงเวลาคือการเปลี่ยนแปลงการปฏิวัติทางสถาปัตยกรรมพร้อมกับผลกระทบต่อสังคมอียิปต์และเศรษฐกิจของการสร้างโครงสร้างอาคารขนาดใหญ่
สมัยราชอาณาจักรเก่ามักจะถูกมองว่าเป็นช่วงเวลานับตั้งแต่ราชวงศ์ที่สามถึงราชวงศ์ที่หก (ระหว่าง 2686–2181 ปีก่อนคริสต์ศักราช) ข้อมูลที่เกี่ยวข้องราชวงศ์ที่สี่ถึงราชวงศ์ที่หกแห่งอียิปต์นั้นปรากฏไม่มากนัก และนักประวัติศาสตร์ถือว่าประวัติศาสตร์ของช่วงเวลานั้น คือ ตัวอักษรที่ "เขียนด้วยหิน" และเป็นสถาปัตยกรรมโดยส่วนใหญ่ผ่านอนุสาวรีย์และจารึกที่นักวิชาการสามารถประติดประต่อประวัติศาสตร์ได้ นักไอยคุปต์วิทยายังรวมถึงราชวงศ์ที่เจ็ดและราชวงศ์ที่แปดในช่วงราชอาณาจักรเก่าในฐานะความต่อเนื่องของการบริหารรัฐโดยรวมศูนย์ไว้ที่เมืองเมมฟิส ในขณะที่สมัยราชอาณาจักรเก่าเป็นช่วงเวลาแห่งความมั่นคงภายในและความเจริญรุ่งเรือง ตามมาด้วยช่วงเวลาแห่งความแตกแยกและความเสื่อมโทรมทางวัฒนธรรมโดยสัมพัทธ์ที่นักไอยคุปต์วิทยาเรียกว่า สมัยช่วงระหว่างกลางที่หนึ่ง ในช่วงสมัยราชอาณาจักรเก่า ฟาโรห์แห่งอียิปต์ (ซึ่งในขณะนั้นจะยังไม่เรียกตำแหน่งประมุขของอาณาจักรว่า "ฟาโรห์" จนถึงช่วงสมัยราชอาณาจักรใหม่) ได้ทรงกลายเป็นเทพเจ้าที่มีพระชนม์ชีพ ซึ่งทรงปกครองอย่างเด็ดขาดและทรงสามารถเรียกร้องการรับใช้และความมั่งคั่งจากราษฎรได้
ในช่วงรัชสมัยของฟาโรห์โจเซอร์ ซึ่งเป็นฟาโรห์พระองค์แรกของราชวงศ์ที่สามแห่งสมัยราชอาณาจักรเก่า โดยเมืองหลวงของอียิปต์ในขณะนั้นได้ย้ายไปที่เมืองเมมฟิส ซึ่งฟาโรห์โจเซอร์ได้ทรงสถาปนาพระราชสำนักของพระองค์ไว้ที่นั่น การสร้างสรรค์ยุคสมัยใหม่จึงได้เริ่มต้นที่ซักกอเราะฮ์ ซึ่งภายใต้รัชสมัยของพระองค์ อิมโฮเทป ขุนนางสถาปนิกของฟาโรห์ดโจเซอร์ ซึ่งมีชื่อเสียงมาจากการพัฒนาการสร้างอาคารด้วยหินและแนวคิดของรูปแบบสถาปัตยกรรมใหม่ เช่น พีระมิดขั้นบันได สมัยราชอาณาจักรเก่าอาจจะเป็นที่รู้จักกันดีที่สุดเกี่ยวกับพีระมิดจำนวนมากที่สร้างขึ้นในช่วงเวลาดังกล่าวเพื่อเป็นสถานที่ฝังพระบรมศพของฟาโรห์แห่งอียิปต์
กล้องโทรทรรศน์ขนาดใหญ่กานาเรียส

กล้องโทรทรรศน์ขนาดใหญ่กานาเรียส หรือ กรันเตเลสโกปิโอกานาเรียส  เรียกในชื่อย่อว่า กรันเตกัน  หรือ เฆเตเซ  เป็นกล้องโทรทรรศน์สะท้อนแสงขนาด 10.4 ม. ที่หอดูดาวโรเกเดโลสมูชาโชสบนเกาะลาปัลมาในแคว้นกานาเรียส ประเทศสเปน ถือเป็นกล้องโทรทรรศน์สะท้อนแสงแบบเดี่ยวที่ใหญ่ที่สุดในโลก
การสร้างกล้องโทรทรรศน์นี้ใช้เวลา 7 ปี และใช้เงิน 130 ล้านยูโร อุปสรรคของความคืบหน้าในการติดตั้งได้แก่สภาพอากาศและความห่างไกลของพื้นที่ ซึ่งทำให้การขนส่งอุปกรณ์มายังที่นี่และการสนับสนุนด้านโลจิสติกส์ทำได้ยาก แสงแรกเริ่มในปี 2007 และในปี 2009 จึงได้เริ่มการสังเกตการณ์ทางดาราศาสตร์ขึ้น
โครงการกล้องโทรทรรศน์ขนาดใหญ่กานาเรียสเป็นโครงการความร่วมมือของหลายสถาบันจากประเทศสเปนและประเทศเม็กซิโก มหาวิทยาลัยฟลอริดา มหาวิทยาลัยอิสระแห่งชาติเม็กซิโก และสถาบันวิจัยฟิสิกส์ดาราศาสตร์กานาเรียส การออกแบบกล้องโทรทรรศน์นี้เริ่มขึ้นตั้งแต่ในปี 1987 มีผู้คนมากกว่า 1,000 คนจาก 100 บริษัทเข้าร่วมในการก่อสร้าง
สัดส่วนการใช้งานกล้องโทรทรรศน์นี้แบ่งตามผลงาน ได้แก่ สเปน 90% เม็กซิโก 5% และมหาวิทยาลัยฟลอริดา 5%
ประวัติศาสตร์.
แสงแรก.
กล้องโทรทรรศน์ขนาดใหญ่กานาเรียสเริ่มสังเกตการณ์เบื้องต้นเมื่อวันที่ 13 กรกฎาคม 2007 ในเวลานั้นกระจกเงาปฐมภูมิที่ใช้นั้นประกอบขึ้นจากกระจกเงา 12 ชิ้น เป็น ZERODUR ที่หล่อจากโรงงานช็อท อาเก ของเยอรมนี ต่อมาได้เพิ่มเป็นรูปหกเหลี่ยม 36 ชิ้น กระจกสะท้อนแสงที่ทำงานร่วมกันทั้งหมดได้รับการควบคุมโดยระบบควบคุมแบบแอกทิฟออปติก เครื่องมือที่ถูกใช้อยู่ทุกวันคือ OSIRIS  ในเดือนพฤษภาคม 2009 การสังเกตการณ์ทางวิทยาศาสตร์ตามปกติจึงได้เริ่มขึ้น
พิธีเปิด.
กล้องโทรทรรศน์ขนาดใหญ่กานาเรียสเปิดใช้อย่างเป็นทางการเมื่อวันที่ 24 กรกฎาคม 2009 โดยสมเด็จพระราชาธิบดีฆวน การ์โลสที่ 1 แห่งสเปน เสด็จพระราชดำเนินมาทรงร่วมพิธีเปิดกล้องอย่างเป็นทางการ นักดาราศาสตร์ เจ้าหน้าที่รัฐบาล และนักข่าวจากยุโรปและอเมริกามากกว่า 500 คนเข้าร่วมพิธี
วรรณรัตน์ คชรักษ์

พลตำรวจโท วรรณรัตน์ คชรักษ์ #เปลี่ยนทาง (เกิด 20 ธันวาคม พ.ศ. 2482) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตผู้บัญชาการตำรวจนครบาล และประธานมูลนิธิลุ่มน้ำหลังสวน
ประวัติ.
วรรณรัตน์ คชรักษ์ เกิดเมื่อวันที่ 20 ธันวาคม พ.ศ. 2482 ที่อำเภอหลังสวน จังหวัดชุมพร จบการศึกษาหลักสูตรนักเรียนนายร้อยตำรวจ (นรต.) รุ่นที่ 16 ปี 2506
วรรณรัตน์ เป็นลูกพี่ลูกน้อง กับ ชุมพร เทพพิทักษ์ อดีตนักแสดงชาวไทย
การทำงาน.
พล.ต.ท.วรรณรัตน์ เริ่มทำงานเมื่อปี 2506 ที่สถานีตำรวจนครบาลบุปผาราม จากนั้นถูกดึงตัวไปช่วยปราบโจรผู้ร้ายที่จังหวัดสุพรรณบุรี ในปี 2509 ต่อมาได้เข้าไปเป็นผู้บังคับหมวดในโรงเรียนนายร้อยตำรวจ จนก้าวหน้าในหน้าที่ราชการเรื่อยมาจนได้รับตำแหน่งผู้บัญชาการตำรวจนครบาล และเกษียณอายุราชการในปี 2543
พล.ต.ท.วรรณรัตน์ มีผลงานที่โดดเด่นเป็นที่รู้จัก อาทิ การจับกุมตัวพลตำรวจโท ชลอ เกิดเทศ ในคดีฆ่าสองแม่ลูกตระกูลศรีธนะขัณฑ์ ที่มีชนวนมาจากคดีเพชรซาอุ คดีฆ่ากรรมมารดา ส.ส.คมคาย พลบุตร และคดีฆาตกรรมนายแสงชัย สุนทรวัฒน์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 พล.ต.ท.วรรณรัตน์ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ลำดับที่ 15 และได้รับเลือกตั้งเป็น ส.ส.สมัยแรก และเป็นเพียงสมัยเดียวของชีวิตทางการเมืองของพลตำรวจโท วรรณรัตน์ คชรักษ์
อุทัย สุดสุข

นายแพทย์ อุทัย สุดสุข (เกิด 18 มีนาคม พ.ศ. 2475) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ และอดีตปลัดกระทรวงสาธารณสุข
ประวัติ.
อุทัย เกิดเมื่อวันที่ 18 มีนาคม พ.ศ. 2475 สำเร็จการศึกษาแพทยศาสตรบัณฑิต ระดับปริญญาโท สาธารณสุขศาสตรมหาบัณฑิต และได้รับปริญญาดุษฎีบัณฑิตกิตติมศักดิ์สาธารณสุขดุษฎีบัณฑิตกิตติมศักดิ์ และพุทธศาสตรดุษฎีบัณฑิตกิตติมศักดิ์
การทำงาน.
นายแพทย์ อุทัย สุดสุข รับราชการในสังกัดกระทรวงสาธารณสุข จนกระทั่งได้รับตำแหน่งสูงสุดคือ ปลัดกระทรวงสาธารณสุข จนเกษียณอายุราชการ ต่อมาได้เข้าร่วมงานการเมืองกับพรรคประชาธิปัตย์ โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ ลำดับที่ 32 แต่ไม่ได้รับเลือกตั้ง ซึ่งในขณะนั้นพรรคประชาธิปัตย์ได้รับเลือกตั้งจำนวน 31 ที่นั่ง
ต่อมาในเดือนกุมภาพันธ์ พ.ศ. 2547 นางอัญชลี เทพบุตร ส.ส.แบบบัญชีรายชื่อได้ลาออกจากตำแหน่ง ส่งผลให้นายแพทย์อุทัย ได้เลื่อนขึ้นมาดำรงตำแหน่งแทน แต่ก็ทำหน้าที่ได้ไม่นาน เขาก็ลาออกจากตำแหน่งในเดือนตุลาคมของปีเดียวกัน
นายแพทย์ อุทัย เคยได้รับแต่งตั้งเป็นคณะกรรมการที่ปรึกษาด้านสังคมจิตวิทยาในคณะรักษาความสงบเรียบร้อยแห่งชาติ (รสช.) ในปี 2534 ซึ่งมีพลเอก สุนทร คงสมพงษ์ เป็นหัวหน้าคณะ และมีศาสตราจารย์ บุญชนะ อัตถากร เป็นประธานที่ปรึกษา ต่อมาเป็นวุฒิสมาชิกในวุฒิสภาไทย ชุดที่ 6 ในปี 2535
นายแพทย์ อุทัย ได้รับรางวัลนักวิชาการด้านสาธารณสุขดีเด่น เข้ารับพระราชทานรางวัลชัยนาทนเรนทร ประจำปี 2564
วิทยาสัตว์พวกแมงมุม

วิทยาสัตว์พวกแมงมุม  เป็นการศึกษาทางวิทยาศาสตร์ของแมง ซึ่งประกอบด้วยแมงมุมและสัตว์ไม่มีกระดูกสันหลังที่เกี่ยวข้อง เช่น แมงป่อง, แมงป่องเทียม, แมงโหย่ง ส่วนผู้ที่ค้นคว้าแมงมุมและแมงอื่น ๆ คือ "นักวิทยาสัตว์พวกแมงมุม"  และหากแคบลง การศึกษาแมงมุมเพียงอย่างเดียว (อันดับ Araneae) เรียกว่า วิทยาแมงมุม 
ทั้งนี้ คำว่า "arachnology" มาจากภาษากรีก คือ (อ่านว่า "อารัคแน") ที่หมายถึง "แมงมุม" และ (อ่านว่า "โลกีอา") ที่หมายถึง "การศึกษาเรื่องใดเรื่องหนึ่ง"
ล็อคเป้าตาย ค่าไถ่หยุดโลก

ล็อคเป้าตาย ค่าไถ่หยุดโลก  เป็นภาพยนตร์แอ็คชั่นระทึกขวัญอาชญากรรมของเกาหลีใต้ปี ค.ศ. 2023 กำกับโดยอิม ซุน-รเย และนำแสดงโดยฮวัง จอง-มิน และ ฮย็อน บิน ภาพยนตร์สร้างจากเรื่องจริงของวิกฤตการณ์ตัวประกันชาวเกาหลีใต้ในอัฟกานิสถาน ค.ศ. 2007 และภารกิจช่วยเหลือที่ตามมา
 ออกฉายเมื่อวันที่ 18 มกราคม ค.ศ.2023 ในเกาหลีใต้ และฉายในระบบเสียงดอลบี แอทมอส
เรื่องย่อ.
เรื่องราวเกี่ยวกับนักการทูตและเจ้าหน้าที่หน่วยข่าวกรองแห่งชาติที่ต้องต่อสู้และเสี่ยงชีวิตเพื่อช่วยตัวประกันชาวเกาหลีที่ถูกลักพาตัวในอัฟกานิสถาน ภาพยนตร์สร้างจากเหตุการณ์จริงของวิกฤตการณ์ตัวประกันชาวเกาหลีใต้ในอัฟกานิสถาน ค.ศ. 2007 เมื่อมิชชันนารีชาวเกาหลีใต้ 23 คนถูกจับเป็นตัวประกันในอัฟกานิสถาน ฮย็อน บิน รับบทเป็นเจ้าหน้าที่ NIS ที่ดำเนินการช่วยเหลือและเจรจาด้วยความช่วยเหลือจากนักการทูต ที่รับบทโดย ฮวัง ช็อง-มิน
ธัญญ่า อาร์สยาม

ชัชชญา ทวินันท์ ชื่อเล่น ธัญญ่า มีชื่อในการแสดงว่า ธัญญ่า อาร์สยาม (26 กันยายน พ.ศ. 2540 –) (ชื่อเดิม: ดาราภัช) เจ้าของฉายา สาวอีสานมหัศจรรย์ เป็นนักร้องลูกทุ่งหญิงชาวไทย สังกัดอาร์สยาม มีผลงานเป็นที่รู้จักมากมาย อาทิ "ปล่อยไปตายโลด, หมาหวงก้าง", "ให้เขาดูแลต่อ" และ"บ่หัวซาสิหาใหม่" เป็นต้น
ประวัติ.
เธอเกิดวันที่ 26 กันยายน 2540 เกิดที่จังหวัดร้อยเอ็ด บุตรนางดารากร ทวินันท์ ชีวิตครอบครัวของ ธัญญ่า อาร์สยาม อาจไม่สมบูรณ์นัก เพราะคุณพ่อกับคุณแม่แยกทางกันตั้งแต่เธอยังเด็ก โดยคุณแม่พาเธอกลับมาบ้านเกิดที่จังหวัดร้อยเอ็ด ทำให้ไม่มีโอกาสเจอหน้าคุณพ่อเลยตั้งแต่อายุ 2 ขวบ กระทั่งเธอเริ่มมีชื่อเสียงจึงได้เจอกับครอบครัวทางฝั่งคุณพ่อและคุณย่า แต่คุณพ่อของเธอกลับเสียชีวิตไปแล้ว ทุกวันนี้เธอจึงเป็นเหมือนเสาหลักของครอบครัว 
ชีวิตส่วนตัว ธัญญ่า สมรสกับ อาร์โล่ เวียงแก้ว แฟนหนุ่มนอกวงการ เมื่อวันที่ 22 กุมภาพันธ์ พ.ศ. 2567 มีบุตรชายด้วยกัน 1 คน ชื่อ น้องคาร์โล เกิดเมื่อวันที่ 27 สิงหาคม พ.ศ. 2567
เข้าสู่วงการ.
ธัญญ่า อาร์สยาม เติบโตมากับเสียงเพลง เนื่องจากคุณแม่เป็นหมอลำซิ่ง เธอจึงได้ขึ้นเวทีกับคุณแม่เป็นประจำ จนอายุ 10 ขวบ คุณแม่ของเธอให้ อ.ดาว บ้านดอน แต่งเพลงให้ แล้วพาไปโปรโมตตามสถานีวิทยุ และเริ่มเดินสายประกวดร้องเพลง จึงได้เงินจากการประกวดมาช่วยเหลือจุนเจือดูแลครอบครัว
เมื่อธัญญ่าอายุ 17 ปี มีผู้ใหญ่แนะนำให้ส่งคลิปเสียงไปประกวดที่คลื่นวิทยุ 88.5 เรดิโอ แล้วเธอก็ได้รับการคัดเลือกให้เข้าประกวดในงานลูกทุ่งเฟสติวัล เวทีพี่ขอร้องน้องขอเกิด จนกระทั่งคว้ารางวัลชนะเลิศมาได้ กลายเป็นนักร้องในสังกัด อาร์สยาม ในเครือ RS Group มาจนถึงทุกวันนี้ และมีผลงานเพลงฮิตมากมาย เช่น ใจกังวล, แอบฮักอ้าย, เหตุผลของคนจะไป, คนดีพี่มาง้อ, กอดครั้งสุดท้าย
ด้วยผลงานที่ต้องร้องและเล่นเอ็มวีด้วยกันกับ เบิ้ล ปทุมราช อยู่บ่อยครั้ง ทำให้เกิดกระแสคู่จิ้น ซึ่งมีแฟน ๆ ชื่นชอบเป็นอย่างมาก และนอกจากการร้องแล้ว ธัญญ่า อาร์สยาม ยังมีความสามารถทางด้านการแต่งเพลงอีกด้วย อาทิ เพลง หมาหวงก้าง, ให้เขาดูแลต่อ และบ่หัวซาสิหาใหม่
หนานจง

หนานจง  เป็นชื่อโบราณของภูมิภาคทางตะวันตกเฉียงใต้ของจีนที่ครอบคลุมบางส่วนของมณฑลยูนนาน มณฑลกุ้ยโจว และมณฑลเสฉวนทางตอนใต้ในปัจจุบัน
ในยุคสามก๊ก (ค.ศ. 220–280) ของจีน ภูมิภาคหนานจงเป็นส่วนหนึ่งของดินแดนของรัฐจ๊กก๊ก ในปี ค.ศ. 225 ข้าราชการท้องถิ่นบางคนก่อกบฏต่อต้านการปกครองของจ๊กก๊ก ในขณะที่ชนเผ่าลำมัน ("หนานหมาน") บุกรุกเข้าไปในภูมิภาคหนานจง จูกัดเหลียงผู้สำเร็จราชการของจ๊กก๊กตอบโต้โดยนำกองกำลังดำเนินการรบในหนานจง และประสบความสำเร็จในการปราบปรามกบฏและทำให้ชนเผ่าลำมันสงบลง ในตำนาน จูกัดเหลียงจับและปล่อยเบ้งเฮ็ก ผู้นำชนเผ่าลำมัน 7 ครั้งจนกระทั่งเบ้งเฮ็กสาบานจะภักดีต่อจ๊กก๊กในที่สุด
แอปเปิลวิชันโปร

แอปเปิลวิชันโปร  เป็นหน่วยแสดงผลสวมศีรษะแบบความเป็นจริงผสมผสานที่กำลังจะวางจำหน่ายซึ่งผลิตโดยบริษัทแอปเปิล เปิดตัวเมื่อวันที่ 5 มิถุนายน ค.ศ. 2023 ที่งานเวิลด์ไวด์ดีเวลอปเปอร์คอนเฟอเรนซ์ 2023 ซึ่งเป็นส่วนหนึ่งของการย้ายบริษัทไปสู่ "คอมพิวเตอร์เชิงพื้นที่" และจะพร้อมให้ซื้อในต้นปี ค.ศ. 2024 เป็นผลิตภัณฑ์ใหม่ชิ้นแรกจากแอปเปิลตั้งแต่แอปเปิลวอตช์ ในปี ค.ศ. 2015 วิชันโปรต้องใช้กับชุดแบตเตอรี่แยกต่างหาก
การเปิดตัวและวางจำหน่าย.
แอปเปิลวิชันโปร เปิดตัวในงานเวิลด์ไวด์ดีเวลอปเปอร์คอนเฟอเรนซ์ 2023 เมื่อวันที่ 8 มกราคม ค.ศ. 2024 Tim Cook ได้ประกาศใน เอ็กซ์ (ก่อนหน้า ทวิตเตอร์) ว่าจะเปิดขายในวันที่ 2 กุมภาพันธ์ 2024 โดยจะวางจำหน่ายในโดยจะเริ่มเปิด Pre Order สั่งจองออนไลน์ในวันที่ 19 ม.ค.นี้ และเปิดขายอย่างเป็นทางการในวันที่ 2 ก.พ. ในราคา 3,499 เหรียญสหรัฐ ในช่วงแรกจะมีการจัดส่งประมาณ 1,000,000 หน่วย ในปัจจุบันผลิตภัณฑ์ดังกล่าวไม่มีวางขายในประเทศไทย
สโมสรฟุตบอลแบล็กเบิร์นโรเวอส์ในฤดูกาล 1992–93

ฤดูกาล 1992–93 เป็นฤดูกาลที่ 105 ของแบล็กเบิร์นโรเวอส์ ในฐานะสโมสรฟุตบอลอาชีพ นี่เป็นปีแรกของพวกเขาในพรีเมียร์ลีก แต่เป็นฤดูกาลแรกของพวกเขาในลีกสูงสุดตั้งแต่ปี ค.ศ. 1966
สรุปฤดูกาล.
ด้วยความร่ำรวยของแจ็ก วอล์กเกอร์ เจ้าของสโมสรยอมให้เคนนี แดลกลีชเซ็นสัญญากับแอลัน เชียเรอร์ กองหน้าวัย 22 ปีของเซาแทมป์ตันด้วยค่าตัวสถิติใหม่ของอังกฤษในขณะนั้น (รายงานต่าง ๆ อยู่ที่ 3.3 ล้านปอนด์, 3.4 ล้านปอนด์ หรือ 3.6 ล้านปอนด์) แบล็กเบิร์นมีฤดูกาลที่ยอดเยี่ยมในการกลับมาสู่ลีกสูงสุด เชียเรอร์ลงเล่นในลีกไปเพียง 21 นัดและยิงได้ 16 ประตูในลีก ก่อนที่เขาจะเอ็นไขว้หน้าขวาฉีกในเกมที่พบกับลีดส์ยูไนเต็ดในเดือนธันวาคม แบล็กเบิร์นจบอันดับ 4 – ห่างจากโซนรอบคัดเลือกรอบแรกของยูฟ่าคัพเพียง 1 แต้ม ฟอร์มในบอลถ้วยของแบล็กเบิร์นเกือบจะทำให้พวกเขาผ่านเข้าไปเล่นฟุตบอลสโมสรยุโรป แต่พวกเขาตกรอบเอฟเอคัพในรอบก่อนรองชนะเลิศและลีกคัพในรอบรองชนะเลิศ
ชุดแข่ง.
เอสิกส์บริษัทผู้ผลิตชุดกีฬาของญี่ปุ่นผลิตชุดแข่งให้กับแบล็กเบิร์นในฤดูกาลนี้ McEwan's Lager ผู้ผลิตเบียร์อังกฤษเป็นผู้สนับสนุนชุดแข่ง
ชาตรี พิริยะกิจไพบูลย์

ชาตรี พิริยะกิจไพบูลย์ (24 สิงหาคม พ.ศ. 2490 – 24 มกราคม พ.ศ. 2556) อดีตสมาชิกสภาผู้แทนราษฎรจังหวัดอุบลราชธานี 5 สมัย
ประวัติ.
ชาตรี พิริยะกิจไพบูลย์ เสียชีวิตเมื่อวันที่ 24 มกราคม พ.ศ. 2556 หลังเกิดอาการวูบหมดสติ ณ ท่าอากาศยานดอนเมือง
การทำงาน.
ชาตรี ลงสมัครรับลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุบลราชธานี เขต 2 สังกัดพรรคกิจสังคม ร่วมกับ ผัน บุญชิต และตุ่น จินตะเวช ได้รับเลือกตั้งเป็นสมาชิกสภาผู้แทนราษฎรยกทีม แต่ในปี 2529 เขาไม่ได้รับเลือกตั้ง จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้รับเลือกตั้งอีกครั้งในนามพรรคกิจสังคม
ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เขาได้รับเลือกตั้งเป็น ส.ส.สมัยที่ 3 โดยในครั้งนี้ย้ายมาสังกัดพรรคชาติไทย และเป็น ส.ส.สมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่ออมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายไปร่วมงานกับพรรคไทยรักไทย และได้รับเลือกตั้งเป็น ส.ส.สมัยที่ 5 แต่ในปี 2548 เขาแพ้ให้กับ ตุ่น จินตะเวช จากพรรคมหาชน
ชาตรี ย้ายไปร่วมงานกับพรรคพลังประชาชน และลงสมัครรับเลือกตั้งในปี 2550 แต่ได้คะแนนเป็นลำดับที่ 4 ไม่ได้รับเลือกตั้ง
ชาตรี เคยดำรงตำแหน่งเลขานุการรัฐมนตรีว่าการกระทรวงศึกษาธิการ ในปี 2544
สมัยระหว่างกลางที่สองแห่งอียิปต์

สมัยระหว่างกลางที่สองแห่งอียิปต์ กินเวลาครอบคลุมตั้งแต่ 1700 ถึง 1550 ปีก่อนคริสตกาล#เปลี่ยนทาง  ซึ่งเป็นช่วงเวลาที่อียิปต์โบราณแบ่งออกเป็นราชวงศ์เล็ก ๆ เป็นครั้งที่สอง ระหว่างช่วงเวลาของการล่มสลายของราชอาณาจักรกลางและการสถาปนาราชอาณาจักรใหม่ สมัยระหว่างกลางที่สองแห่งอียิปต์จะช่วงเวลาของราชวงศ์ที่สิบสามจนถึงถึงราชวงศ์ที่สิบเจ็ด แนวคิดเรื่อง "สมัยระหว่างกลางที่สอง" ได้เกิดขึ้นในช่วงคริสต์ศตวรรษที่ 20 โดยนักไอย์คุปต์วิทยาจากสหราชอาณาจักร
เป็นที่ทราบกันดีว่าช่วงเวลาดังกล่าวเป็นช่วงเวลาที่ชาวฮิกซอสจากเอเชียตะวันตกได้สถาปนาราชวงศ์ที่สิบห้าแห่งอียิปต์ ซึ่งสถาปนาขึ้นโดยฟาโรห์ซาลิทิส และมีศูนย์กลางอำนาจอยู่ที่เมืองอวาริส ซึ่งอ้างอิงจากหนังสือ "แอจิปเทียกา" ของมาเนโธ
การล่มสลายของราชอาณาจักรกลางแห่งอียิปต์.
การปกครองราชวงศ์ที่สิบสองแห่งอียิปต์สิ้นสุดลงในช่วงปลายคริสต์ศตวรรษที่ 19 ก่อนคริสตกาลจากการสวรรคของพระนางโซเบคเนเฟรู (1806–1802 ปีก่อนคริสตกาล) เห็นได้ชัดว่าพระองค์ทรงไม่มีรัชทายาท ซึ่งทำให้ราชวงศ์ที่สิบสองถึงจุดสิ้นสุดอย่างกะทันหัน และยุคทองของราชอาณาจักรกลางก็มีราชวงศ์ที่สิบสามที่อ่อนแอกว่ามากขึ้นมาปกครองต่อ เพื่อการรักษาอำนาจต่อจากราชวงศ์ที่สิบสองนั้น ราชวงศ์ที่สิบสามได้ปกครองจากเมืองอิทจ์-ทาวี (แปลว่า "ผู้ยึดครองสองแผ่นดิน") และเปลี่ยนไปปกครองที่เมืองธีบส์ ซึ่งตั้งอยู่ไกลไปทางใต้ ซึ่งธีบส์อาจจะเป็นมาเป็นศูนย์กลางอำนาจนับตั้งแต่รัชสมัยของฟาโรห์เมอร์เนเฟอร์เร ไอย์
ประเทศกัวเตมาลาในโอลิมปิกฤดูร้อน 2024

ประเทศกัวเตมาลา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 แม้ว่าประเทศกัวเตมาลาจะเปิดตัวอย่างเป็นทางการในโอลิมปิกฤดูร้อน 1952 ที่เฮลซิงกิ แต่นักกีฬากัวเตมาลาได้ปรากฏตัวในโอลิมปิกฤดูร้อนทุกครั้งเริ่มตั้งแต่ปี ค.ศ. 1968 เป็นต้นมา
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
เอฟเอพรีเมียร์ลีก ฤดูกาล 1995–96

เอฟเอพรีเมียร์ลีก ฤดูกาล 1995–96 (รู้จักกันในชื่อ เอฟเอ คาร์ลิง พรีเมียร์ชิพ ด้วยเหตุผลด้านการสนับสนุน) เป็นฤดูกาลที่ 4 ของการแข่งขัน นับตั้งแต่ก่อตั้งในปี ค.ศ. 1992 เนื่องจากคณะกรรมการของพรีเมียร์ลีกตัดสินใจลดจำนวนสโมสรในพรีเมียร์ลีกลงจาก 22 เหลือ 20 (ซึ่งใช้มาจนถึงปัจจุบัน) มีเพียง 2 สโมสรที่เลื่อนชั้นแทนที่จะเป็น 3 สโมสรตามปกติคือมิดเดิลส์เบรอและโบลตันวอนเดอเรอส์
แมนเชสเตอร์ยูไนเต็ดคว้าแชมป์พรีเมียร์ลีกสมัยที่ 3 และผ่านเข้ารอบยูฟ่าแชมเปียนส์ลีก ขณะที่แบล็กเบิร์นโรเวอส์แชมป์ฤดูกาลที่แล้วจบในอันดับที่ 7 ส่วนอาร์เซนอล แอสตันวิลลา และนิวคาสเซิลยูไนเต็ดผ่านเข้ารอบยูฟ่าคัพ ลิเวอร์พูลยังผ่านเข้ารอบยูฟ่าคัพวินเนอร์สคัพในฐานะรองแชมป์เอฟเอคัพซึ่งแมนเชสเตอร์ยูไนเต็ดเป็นแชมป์ในฤดูกาลนั้น
หอดูดาวอินางาวะ

หอดูดาวอินางาวะ (猪名川天文台) เป็น หอดูดาวสาธารณะที่ตั้งอยู่ในเมืองอินางาวะ อำเภอคาวาเบะ จังหวัดเฮียวโงะ ประกอบด้วยกล้องโทรทรรศน์ทั้งแบบสะท้อนแสงและแบบหักเหแสง รวมถึงท้องฟ้าจำลอง
การเข้าใช้บริการ.
วันที่เปิด.
วันพฤหัสบดี วันศุกร์ วันเสาร์ วันอาทิตย์ และวันหยุดนักขัตฤกษ์
เวลาทำการ.
13:30~21:30 น. (ปิดรับคนเข้าเวลา 20:30 น.)
ค่าตั๋ว.
200 เยน (ฟรีสำหรับนักเรียนมัธยมต้นลงไป)
หอดูดาวอนดาเกะ

หอดูดาวอนดาเกะเมืองโกโต (; โรมาจิ: "Gotō-shi Ondake Tenmondai") เป็นหอดูดาวสาธารณะที่ตั้งอยู่กึ่งกลางทางขึ้นภูเขาอนดาเกะ บนเกาะฟุกุเอะ เมืองโกโต (เดิมคือเมืองฟุกุเอะ) จังหวัดนางาซากิ
ภาพรวม.
หอดูดาวแห่งนี้ก่อตั้งขึ้นในปี 1991
เนื่องจากการรวมเทศบาลในเดือนสิงหาคม 2004 ทำให้พื้นที่ตั้งของหอดูดาวนี้อยู่ในพื้นที่เมืองโกโต ชื่อเดิมของหอดูดาวจึงเปลี่ยนเป็นชื่อปัจจุบัน โดยมีคำว่า "เมืองโกโต" (五島市) อยู่
เมื่อวันที่ 2 กันยายน 2007 ได้เข้าร่วมการสังเกตการณ์ภาคพื้นดินในการวัดลมเทอร์โมสเฟียร์ ซึ่งดำเนินการร่วมกันโดย มหาวิทยาลัยเทคโนโลยีโคจิ, JAXA และอื่น ๆ 
ในปี 2009 เข้าร่วมในปีดาราศาสตร์สากล 2009
วัดวงษ์ฆ้อง

วัดวงษ์ฆ้อง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา
วัดวงษ์ฆ้อง เดิมชาวบ้านเรียกว่า วัดโรงฆ้อง สร้างเป็นวัดมาตั้งแต่สมัยอยุธยาตอนต้น พ.ศ. 1920 ชาวบ้านแถบบริเวณวัดนี้ แต่เดิมมีอาชีพปั้นหม้อดิน อิฐ และกระเบื้องดินเผา มีคลองสระบัวเป็นทางสัญจรและตลาดการค้าทางน้ำ ต่อมาวัดทรุดโทรมลงและได้รับการบูรณะพัฒนาในสมัยพระบาทสมเด็จพระจุลจอมเกล้าเจ้าอยู่หัว โดยมีสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้ริเริ่มดำเนินการ วัดวงษ์ฆ้องได้รับพระราชทานวิสุงคามสีมาประมาณ พ.ศ. 1930 
อุโบสถหันหน้าไปทางแม่น้ำตามคตินิยมการสร้างวัดก่อนสมัยอยุธยา มีเจดีย์ทรงลังกาตั้งอยู่คู่กันทางด้านขวาของอุโบสถ สันนิษฐานได้ว่าวัดนี้อาจสร้างก่อนหน้านั้นและคงได้รับการบูรณปฏิสังขรณ์ครั้งใหญ่เมื่อ พ.ศ. 1920 แต่เดิมวัดวงษ์ฆ้องมีบริเวณกว้าง แต่ปัจจุบันถูกถนนตัดผ่านกลางแยกเขตสังฆาวาสให้อยู่ค่อนไปทางริมแม่น้ำลพบุรีหรือคลองคูเมืองเดิม ส่วนเขตพุทธาวาสจะอยู่ลึกเข้าไปอีกฟากหนึ่งของถนน โดยมีเจดีย์ขนาดย่อม 2 องค์
สโมสรฟุตบอลแบล็กเบิร์นโรเวอส์ในฤดูกาล 1994–95

ฤดูกาล 1994-95 เป็นฤดูกาลที่ 3 ของสโมสรฟุตบอลแบล็กเบิร์นโรเวอส์ในพรีเมียร์ลีก และเป็นฤดูกาลที่ 3 ติดต่อกันในลีกสูงสุด
ฤดูกาลนี้สโมสรคว้าแชมป์พรีเมียร์ลีกสมัยแรก สิ้นสุด 81 ปีที่พวกเขาปราศจากแชมป์ลีกอังกฤษตั้งแต่ฤดูกาล 1913–14 พวกเขาจบลงด้วยช่องว่าง 1 แต้มเหนือแมนเชสเตอร์ยูไนเต็ด แบล็กเบิร์นนำเป็นจ่าฝูงเกือบทั้งฤดูกาล แต่ความพ่ายแพ้ 1–2 ต่อสโมสรเก่าของเคนนี แดลกลีชอย่างลิเวอร์พูลที่แอนฟีลด์ในวันสุดท้ายของฤดูกาลดูเหมือนจะคุกคามความหวังในการลุ้นแชมป์ของพวกเขา อย่างไรก็ตาม แมนเชสเตอร์ยูไนเต็ดทำได้เพียงเสมอกับเวสต์แฮมยูไนเต็ด 1–1 ความฝันของแจ็ก วอล์กเกอร์เป็นจริงแล้ว; ภายในเวลา 5 ปีของการซื้อสโมสร เขาพาสโมสรจากการต่อสู้ดิ้นรนในดิวิชั่น 2 (เดิม) ไปสู่แชมป์ลีกสูงสุดของอังกฤษ
ตกรอบก่อนกำหนดจากลีกคัพ, เอฟเอคัพ และยูฟ่าคัพ ให้กับลิเวอร์พูล, นิวคาสเซิลยูไนเต็ด และเทรลเลบอร์กตามลำดับทำให้แบล็คเบิร์นหงุดหงิดในฤดูกาล 1994–95 แต่กลับกลายเป็นสิ่งที่ดีที่สุดเนื่องจากพวกเขาสามารถมุ่งความสนใจไปที่การลุ้นตำแหน่งแชมป์ลีก
เคนนี แดลกลีชคว้ารางวัลผู้จัดการทีมยอดเยี่ยมแห่งปีของพรีเมียร์ลีกจากการนำแบล็คเบิร์นไปสู่ความสำเร็จ แอลัน เชียเรอร์คว้าทั้งรางวัลรองเท้าทองคำจากการทำ 34 ประตูจากทั้งหมด 80 ประตูในลีกของแบล็คเบิร์น และรางวัลนักฟุตบอลยอดเยี่ยมของพีเอฟเอ ซึ่งได้รับการเสนอชื่อโดยเพื่อนร่วมอาชีพของเขา ทิม ฟลาวเวอร์ส, แกรม เลอ โซ, โคลิน เฮนดรี, ทิม เชอร์วูด, คริส ซัตตัน และเชียเรอร์ ต่างก็ติดทีมยอดเยี่ยมแห่งปีของพีเอฟเอ
สรุปฤดูกาล.
สิงหาคม.
แบล็กเบิร์นเริ่มการแข่งขันด้วยการเสมอ 1–1 กับ เซาแธมป์ตัน; ในการประเดิมสนาม คริส ซัตตัน ได้โอกาสในนาทีที่ 2 แต่ยิงเฉียดเสา เป็นฝั่งเจ้าบ้านขึ้นนำก่อน ในนาทีที่ 15 นิคกี้ แบงเกอร์ รับบอลจากแมตต์ เลอ ทิสซิเอร์ ก่อนยิงผ่าน ทิม ฟลาวเวอส์ ผู้รักษาประตูมือหนึ่งเข้าประตู นาทีต่อมา ซัตตันมีโอกาสตีเสมอ แต่คราวนี้โหม่งออกไป อย่างไรก็ตามแบล็กเบิร์นทำประตูตีเสมอได้ในนาทีที่ 60 เมื่อซัตตันโหม่งบอลให้แอลัน เชียเรอร์ ยิงบอลผ่านบรูซ โครบเบอลาร์เข้าประตู
แบล็กเบิร์นเก็บชัยชนะนัดแรกของฤดูกาลเพียง 3 วันต่อมาที่ อีวุดพาร์ค โดยเอาชนะเลสเตอร์ซิตี 3–0 คริส ซัตตันทำประตูแรกและเป็นประตูแรกให้กับสโมสรใหม่ในนาทีที่ 19 เมื่อเขาโหม่งบอลจากลูกชิปของเชียเรอร์ เฮนนิง เบิร์กทำประตูขึ้นนำ 2–0 ในนาทีที่ 59 เมื่อเขายิงตีลังกาจากการโหม่งสะบัดของซัตตัน พวกเขารับประกัน 3 แต้มในนาทีที่ 74 เมื่อร็อบบี สเลเตอร์ยิงบอลชนเสาแล้วตรงไปที่เชียเรอร์ยิงบอลเข้าประตู
ไช่ สฺวีคุน

ไช่ สฺวีคุน (เกิด 2 สิงหาคม ค.ศ. 1998) หรือที่รู้จักกันในชื่อ คุน เป็นนักร้อง นักแต่งเพลง นักเต้น แร็ปเปอร์ และนักแสดงชาวจีน เขาเปิดตัวในฐานะสมาชิกของวง SWIN และยูนิตย่อยชื่อ SWIN-S เมื่อวันที่ 18 ตุลาคม ค.ศ. 2016 หลังจากเข้าร่วมในซีซันแรกและซีซันที่สองของรายการเรียลลิตี้โชว์ของจีนชื่อ "ซูเปอร์ไอดอล" หลังจากออกจากกลุ่มและบริษัทในเครือยี่ไหเอนเตอร์เทนเมนต์ เขาได้เข้าร่วมในรายการเรียลลิตี้เอาชีวิตรอดของอ้ายฉีอี้ชื่อ ไอดอลพรอดิวเซอร์ ซึ่งเขาชนะเป็นที่หนึ่งและเดบิวต์ในฐานะ หัวหน้าวง/ตำแหน่งเซ็นเตอร์ของวงบอยแบนด์จีนชั่วคราวชื่อ ไนน์เปอร์เซนต์, เมื่อวันที่ 6 เมษายน ค.ศ. 2018 เขาเป็นสมาชิกของรายการวาไรตี้โชว์ชื่อ คีฟรันนิง ตั้งแต่ปี ค.ศ. 2020 ถึง 2022
คณะรัฐศาสตร์ มหาวิทยาลัยสยาม

คณะรัฐศาสตร์ มหาวิทยาลัยสยาม เป็นหน่วยงานระดับคณะในสังกัดมหาวิทยาลัยสยาม จัดการศึกษาในระดับปริญญาตรี ปริญญาโท และปริญญาเอก สาขาวิชารัฐศาสตร์ โดยใช้สัญลักษณ์ประจำคณะเป็น "สิงห์สยาม"
ประวัติ.
คณะรัฐศาสตร์ มหาวิทยาลัยสยาม เริ่มเปิดทำการเรียนการสอนระดับปริญญาตรี รุ่นแรกในปี 2563 
การเปิดสอน.
คณะรัฐศาสตร์ มหาวิทยาลัยสยาม ได้เปิดการเรียนการสอนทั้งระดับปริญญาตรี และบัณฑิตศึกษา จำนวน 3 หลักสูตร ดังนี้
สิงห์สยามโพล.
คณะรัฐศาสตร์ มหาวิทยาลัยสยาม ได้ดำเนินการจัดตั้งศูนย์สิงห์สยามโพล เพื่อสำรวจความคิดเห็นของประชาชนนประเด็นต่าง ๆ ที่เป็นที่น่าสนใจในสถานการณ์ปัจจุบัน
แอนจ์ พอสเตคอกลู

แอนจ์ พอสเตคอกลู (เกิด 27 สิงหาคม ค.ศ. 1965) เป็นผู้จัดการทีมฟุตบอลและอดีตนักฟุตบอลชาวออสเตรเลีย
ชีวิตในวัยเด็ก.
พอสเตคอกลูเกิดที่เนอาฟีลาเดลฟีอา ชานกรุงเอเธนส์ หลังจากที่ดีมีตริส ("จิม") พ่อของเขา สูญเสียธุรกิจหลังจากการรัฐประหารโดยกองทัพกรีกใน ค.ศ. 1967 พอสเตคอกลูอพยพทางเรือไปออสเตรเลียใน ค.ศ. 1970 ขณะที่เขามีอายุได้ 5 ขวบ โดยเติบโตในเมลเบิร์น รัฐวิกทอเรีย
อาชีพผู้จัดการทีม.
ทอตนัมฮอตสเปอร์.
ในวันอังคารที่ 6 มิถุนายน ค.ศ. 2023 พอสเตคอกลูได้รับการแต่งตั้งเป็นผู้จัดการทีมคนใหม่ของทอตนัมฮอตสเปอร์ด้วยสัญญา 4 ปี การแต่งตั้งพอสเตคอกลูทำให้เขากลายเป็นชาวออสเตรเลียคนแรกที่ได้คุมทีมในพรีเมียร์ลีก
เกียรติประวัติ.
ผู้จัดการทีม.
 ออสเตรเลีย
โยโกฮามะ เอ็ฟ มารินอส
เซลติก
ทอตนัมฮอตสเปอร์
ยศทหารบกกองทัพปลดปล่อยประชาชน

ตารางต่อไปนี้คือยศทหารบกของกองทัพปลดปล่อยประชาชนของสาธารณรัฐประชาชนจีน
ระบบชั้นยศในปัจจุบัน.
ระบบชั้นยศในปัจจุบัน เริ่มใช้งานตั้งแต่ปี 1988 
ระบบชั้นยศในอดีต.
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ 
ในยามที่มีการสถาปนาระบบยศทหารข้างต้นนี้ มีการเสนอมอบจอมพลสูงสุดให้แก่ประธานเหมา เจ๋อตง แต่เขายืนกรานปฏิเสธ
ยศทหารเรือกองทัพปลดปล่อยประชาชน

ตารางต่อไปนี้คือยศทหารเรือของกองทัพปลดปล่อยประชาชนของสาธารณรัฐประชาชนจีน
ระบบชั้นยศในปัจจุบัน.
ระบบชั้นยศในปัจจุบัน เริ่มใช้งานตั้งแต่ปี 1988 
ระบบชั้นยศในอดีต.
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ ยศทหารเรือสมัยนี้ต่างจากยศทหารบกตรงที่ไม่มียศระดับจอมพลเรือ
ชเว มิน-ย็อง

ชเว มิน-ย็อง (เกิด 9 ตุลาคม ค.ศ. 2002) เป็นนักแสดงชาวเกาหลีใต้ เขาเปิดตัวการแสดงในปี ค.ศ. 2014 ตั้งแต่นั้นมา เขาก็ได้ปรากฏตัวในซีรีส์โทรทัศน์หลายเรื่อง เขามีชื่อเสียงจากบทบาทนักแสดงเด็กในซีรีส์ล้างแค้นปี ค.ศ. 2016 เรื่อง "เดอะพรอมิส" และซีรีส์ทีวีแนววัยรุ่นปี ค.ศ. 2022 เรื่อง "ยี่สิบห้า ยี่สิบเอ็ด" รับบทเป็น เแบค ยี-ฮย็อน ในปี ค.ศ. 2022 เขาได้แสดงในซีรีส์อเมริกันเรื่อง "XO, Kitty" ของเน็ตฟลิกซ์ในฐานะนักแสดงนำหลัก
ยศทหารอากาศกองทัพปลดปล่อยประชาชน

ตารางต่อไปนี้คือยศทหารอากาศของกองทัพปลดปล่อยประชาชนของสาธารณรัฐประชาชนจีน
ระบบชั้นยศในปัจจุบัน.
ระบบชั้นยศในปัจจุบัน เริ่มใช้งานตั้งแต่ปี 1988 
ระบบชั้นยศในอดีต.
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ ยศทหารอากาศสมัยนี้ต่างจากยศทหารบกตรงที่ไม่มียศระดับจอมพลอากาศ
ไนน์เปอร์เซนต์

ไนน์เปอร์เซนต์ (จีน: 百分九少年) เป็นบอยกรุ๊ปชาวจีน ก่อตั้งจากรายการเรียลลิตี้เอาชีวิตรอดชื่อ "ไอดอลพรอดิวเซอร์" ของอ้ายฉีอี้ เมื่อวันที่ 6 เมษายน 2018 มีสมาชิก 9 คน กลุ่มถูกกำหนดให้โปรโมตเป็นเวลา 18 เดือนนับตั้งแต่ก่อตั้ง
ไนน์เปอร์เซนต์เขย่าวงการบันเทิงจีนในเวลาไม่กี่เดือนที่พวกเขาทำกิจกรรมอยู่ และได้รับความนิยมอย่างรวดเร็วในช่วงเวลาสั้น ๆ นับตั้งแต่ก่อตั้งวง แฟนเพลงของไนน์เปอร์เซนต์คาดว่าจะสร้างรายได้ประมาณ 20 ล้านหยวนจากรายการไอดอลพรอดิวเซอร์ โดยอัลบั้มเปิดตัว "To The Nines" ของพวกเขาทำรายได้มากกว่า 10 ล้านหยวนเฉพาะในประเทศจีน
อัมพร ศรีไชยยันต์

พลโท อัมพร ศรีไชยยันต์ เป็นทหารบกชาวไทยและเป็นอดีตรัฐมนตรีช่วยว่าการกระทรวงยุติธรรม ในรัฐบาลจอมพลถนอม กิตติขจร ในปี 2512 เป็นอดีตที่ปรึกษาการกฎหมาย สำนักผู้บัญชาการทหารสูงสุด และเป็นนักศึกษาคนแรกที่สำเร็จวิชากฎหมายเป็นเนติบัณฑิตสยาม และสำเร็จการศึกษาชั้นปริญญาเอกจากประเทศเยอรมนี
ประวัติ.
อัมพร ศรีไชยยันต์ เกิดเมื่อวันที่ 11 มกราคม พ.ศ. 2451 ที่ตำบลหัวรอ อำเภอกรุงเก่า จังหวัดพระนครศรีอยุธยา เป็นบุตรของนายอำนาจ กับนางเชย ศรีไชยยันต์ และได้สมรสกับคุณหญิง สมสมัย ศรีไชยยันต์ มีธิดา 2 คน คือ ทิพ ศรีไชยยันต์ และอุ้มพร ศรีไชยยันต์ 
อัมพร จบการศึกษาชั้นมัธยมปีที่ 8 จากโรงเรียนมัธยมวัดเทพศิรินทร์ สอบไล่ได้ชั้นเนติบัณฑิต จากโรงเรียนกฎหมายกระทรวงยุติธรรม ในปี 2470 และสอบชิงทุนระพี ได้ไปศึกษาวิชากฎหมายจนสอบได้ปริญญาเอกจากมหาวิทยาลัยแฟรงก์เฟิร์ต ประเทศเยอรมนี
การทำงาน.
อัมพร เข้าทำงานเป็นพนักงานอัยการ สำนักงานกรมอัยการ กระทรวงมหาดไทย ในปี 2470 จนกระทั่งย้ายเข้ารับราชการทหารในปี 2479 เป็นทหารประจำกองบังคับการกรมพระธรรมนูญ และเจริญก้าวหน้าในหน้าที่ราชการจนในปี 2484 ได้เป็นเจ้ากรมพระธรรมนูญ และเป็นเลขานุการรัฐมนตรีว่าการกระทรวงกลาโหม
ในปี 2489 เป็นเลขานุการรัฐมนตรีว่าการกระทรวงกลาโหม ครั้งที่ 2 และในปี 2493 ได้เป็นที่ปรึกษาทางกฎหมายประจำกรมเสนาธิการกลาโหม และเป็นที่ปรึกษาการกฎหมาย สำนักผู้บัญชาการทหารสูงสุด ในปี 2504 
ในปี 2512 ได้รับแต่งตั้งเป็นรัฐมนตรีช่วยว่าการกระทรวงยุติธรรม
มาสึมิ ทาซาวะ

มาสึมิ ทาซาวะ (<ruby>田澤 茉純<rt>たざわ ますみ</rt></ruby>, 22 พฤศจิกายน 1993 –) เป็น นักพากย์หญิงชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ มีชื่อเล่นว่า มาสึมิน (ますみん) หรือ ซูจัง (すーちゃん)
ชีวประวัติ.
เข้าศึกษาในสตูดิโอนักพากย์ไฮเกียวในปี 2011 เป็นนักเรียนรุ่น 39 เดิมทีเคยเข้าเรียนที่โรงเรียนฝึกสอนอีกแห่งในขณะที่เรียนอยู่ชั้นมัธยมปลาย แต่เนื่องจากมีกฎว่านักเรียนมัธยมปลายไม่สามารถเข้าร่วมสังกัดทำงานจริงได้จึงได้ลาออกแล้วมาอยู่สตูดิโอนักพากย์ไฮเกียวซึ่งสามารถสร้างผลงานได้ในระยะเวลาสั้น ๆ ครั้งโดยไม่คำนึงถึงอายุ ในปี 2012 ได้เข้าสังกัดไฮเกียว
เดิมทีอยากจะแสดงละครเวที แต่เนื่องจากอยากเล่นบทผู้ใหญ่ซึ่งเธอไม่สามารถเล่นได้เนื่องจากตัวเล็ก สูงแค่ 149 ซม. แต่เมื่อมาเป็นนักพากย์จึงสามารถสวมบทบาทแบบไหนก็ได้ ไม่เพียงแต่บทเด็กผู้หญิงเท่านั้น แต่ยังรวมถึงหญิงสาวที่เป็นผู้ใหญ่และแม้กระทั่งบทคนแก่ด้วย จึงถือว่าความปรารถนาเป็นจริงแล้ว
พื้นที่สำคัญเพื่อการอนุรักษ์นก

พื้นที่สำคัญเพื่อการอนุรักษ์นก (IBA) คือพื้นที่ที่ได้รับการกำหนดโดยหลักเกณฑ์ที่เป็นสากลว่ามีความสำคัญระดับโลกสำหรับการอนุรักษ์ประชากรนก
พื้นที่สำคัญเพื่อการอนุรักษ์นกนั้นกำหนดขึ้นโดยเบิร์ดไลฟ์อินเตอร์เนชันแนล (BirdLife International) โดยมีพื้นที่สำคัญเพื่อการอนุรักษ์นกมากกว่า 13,000 แห่งทั่วโลก แต่ละแห่งมีขนาดพอที่จะได้รับการอนุรักษ์อย่างแท้จริงและมีความแตกต่างกันทั้งทางด้านคุณลักษณะ สิ่งแวดล้อมหรือความสำคัญด้านการศึกษานกจากสิ่งแวดล้อมโดยรอบ ในสหรัฐดูแลโดยองค์กรเนชันแนลออดูบอนโซไซตี (National Audubon Society)
ฐานตั้งระบบขอบฟ้า

ฐานตั้งระบบขอบฟ้า  คือฐานตั้งที่ใช้สำหรับหันอุปกรณ์โดยหมุนไปตามระบบพิกัดขอบฟ้า ซึ่งประกอบด้วยแกนตั้งคือมุมเงย และแกนนอนคือมุมทิศ ฐานตั้งประเภทนี้มีโครงสร้างที่เรียบง่ายและต้นทุนต่ำ และสามารถใช้กับเครื่องมือต่าง ๆ เช่น กล้องโทรทรรศน์ กล้องถ่ายภาพ สายอากาศ หรือแผงเซลล์แสงอาทิตย์
การประยุกต์ใช้.
ภูมิมาตรศาสตร์.
กล้องโทรทรรศน์ที่ใช้ฐานตั้งระบบขอบฟ้าสามารถใช้ในภูมิมาตรศาสตร์ เป็นเครื่องมือสำคัญในงานวัดค่าเพื่อการก่อสร้าง โดยเฉพาะในสถานที่ที่ยากต่อการเข้าถึง
ดาราศาสตร์.
เมื่อใช้ในกล้องโทรทรรศน์ดาราศาสตร์ ข้อได้เปรียบที่สำคัญที่สุดของฐานตั้งแบบนี้คือความเรียบง่ายของการออกแบบกลไก ส่วนข้อเสียเปรียบหลักคือไม่สามารถติดตามแกนการหมุนได้เหมือนอย่างฐานตั้งระบบศูนย์สูตร โดยวัตถุที่เคลื่อนที่ในท้องฟ้ายามค่ำคืน เนื่องจากการหมุนของโลก ถ้าเป็นฐานตั้งระบบศูนย์สูตรจะแค่หมุนแกนเดียวด้วยความเร็วคงที่เพื่อติดตามวัตถุท้องฟ้า ฐานตั้งระบบขอบฟ้าไม่เพียงแต่ต้องหมุนแกนสองแกนไปพร้อมกันเท่านั้น แต่ยังต้องเปลี่ยนความเร็วในการหมุนในแกนต่าง ๆ ไปตลอดเวลา และยังจำเป็นต้องหมุนมุมของขอบเขตการมองเห็นอีกด้วย แต่เนื่องจากการพัฒนาเทคโนโลยีอิเล็กทรอนิกส์ และระบบขับเคลื่อนสองแบบดิจิทัลได้ขจัดข้อบกพร่องนี้ ดังนั้นกล้องโทรทรรศน์รูรับแสงขนาดใหญ่จำนวนมากในหอดูดาวสมัยใหม่จึงใช้ฐานตั้งระบบขอบฟ้า เพื่อลดการสูญเสียความแม่นยำซึ่งเกิดจากการเสียรูปทางกล
สำหรับในกล้องโทรทรรศน์ที่ใหญ่ ต้นทุนของการติดตั้งฐานตั้งระบบศูนย์สูตรนั้นสูงมาก ดังนั้นจึงถูกแทนที่ด้วยฐานตั้งระบบขอบฟ้าที่ควบคุมด้วยคอมพิวเตอร์ โครงสร้างที่เรียบง่ายของฐานตั้งระบบขอบฟ้าสามารถลดต้นทุนได้อย่างมาก ซึ่งเพียงพอที่จะนำมาใช้เพื่อพัฒนากลไกการติดตามและชี้ภาพที่ดีขึ้น ฐานตั้งระบบขอบฟ้ายังสามารถลดราคาโครงสร้างของโดมที่คลุมล้อมกล้องโทรทรรศน์ด้วย
รวมถึงกล้องโทรทรรศน์ดาราศาสตร์ที่สร้างขึ้นเองโดยนักดาราศาสตร์สมัครเล่นบางรุ่นซึ่งออกแบบมาเป็นพิเศษสำหรับการสังเกตการณ์ด้วยภาพที่มีกำลังขยายต่ำก็ยังใช้ฐานตั้งระบบขอบฟ้า เพื่อลดต้นทุนและน้ำหนัก เช่น กล้องโทรทรรศน์แบบดอปสัน และ กล้องโทรทรรศน์แบบ GoTo
ฐานตั้งระบบศูนย์สูตร

ฐานตั้งระบบศูนย์สูตร  เป็นอุปกรณ์สำหรับตั้งเครื่องมือให้หมุนไปตามระบบพิกัดศูนย์สูตร คือมีแกนการหมุนตั้งขนานกับแกนการหมุนของโลก สามารถหมุนไปตามการหมุนของทรงกลมท้องฟ้า ฐานตั้งแบบนี้มักใช้ในกล้องโทรทรรศน์ จานดาวเทียม และ กล้องถ่ายภาพ ข้อดีของการใช้ฐานตั้งเป็นระบบศูนย์สูตรคือช่วยให้อุปกรณ์ที่ติดอยู่กับวัตถุนั้นสามารถติดตามวัตถุใด ๆ บนท้องฟ้าตามการหมุนรอบตัวเองของโลก โดยขับเคลื่อนเพียงแกนเดียวด้วยอัตราเร็วคงที่ เมื่อใช้กับจานดาวเทียม การติดตั้งฐานตั้งเป็นระบบศูนย์สูตรจะช่วยให้สามารถชี้ตำแหน่งของดาวเทียมพ้องคาบโลกหลายดวงพร้อมกันได้ด้วยการหมุนเพียงแกนเดียว
ภาพรวม.
ฐานตั้งระบบศูนย์สูตรตั้งอยู่บนระบบพิกัดศูนย์สูตร ซึ่งประกอบด้วยแกนนอนคือไรต์แอสเซนชันและแกนตั้งคือเดคลิเนชันซึ่งตั้งฉากกัน ที่แกนไรต์แอสเซนชันมักติดตั้งกลไกขับเคลื่อนให้หมุนด้วยอัตราเร็วคงที่ไปตามเวลาโดยมีคาบการหมุนเป็น 23 ชั่วโมง 56 นาทีตามการหมุนรอบตัวเองของโลก นอกจากนี้ยังสามารถกำหนดค่าด้วยแป้นหมุนปรับค่าซึ่งสามารถแสดงระบบพิกัดทรงกลมท้องฟ้าของเทห์ฟากฟ้าได้โดยตรง
ฐานตั้งระบบศูนย์สูตรแตกต่างจากฐานตั้งระบบขอบฟ้า ซึ่งมีกลไกง่ายกว่าแต่ต้องหมุนแกนสองแกนด้วยความเร็วที่เปลี่ยนไปเรื่อย ๆ ในการติดตามเทห์ฟากฟ้าที่จับจ้องอยู่บนทรงกลมท้องฟ้า
ในอดีตฐานตั้งระบบศูนย์สูตรเคยได้รับความนิยมมากตามหอดูดาวสำคัญหลายแห่ง อย่างไรก็ตาม นับวันจะยิ่งถูกแทนที่ด้วยฐานตั้งระบบขอบฟ้า เนื่องจากเทคโนโลยีสมัยใหม่ทำให้โครงสร้างของฐานตั้งระบบขอบฟ้าเสถียรขึ้น การควบคุมโดยคอมพิวเตอร์ทำให้ง่ายต่อการติดตามวัตถุท้องฟ้าเป้าหมาย ดังนั้นในหอดูดาวที่ออกแบบใหม่ ฐานตั้งระบบศูนย์สูตรไม่ได้รับความนิยมอีกต่อไปแล้ว แต่ถึงอย่างนั้น สำหรับในแวดวงดาราศาสตร์สมัครเล่น ฐานตั้งกล้องแบบศูนย์สูตรยังถือว่าค่อนข้างพบได้ทั่วไปอยู่ โดยเฉพาะอย่างยิ่งในการถ่ายภาพทางดาราศาสตร์
อียิปต์บน

อียิปต์บน  เป็นภูมิภาคทางใต้ของอียิปต์ ประกอบด้วยพื้นที่หุบแม่น้ำไนล์ทางตอนใต้ของดินดอนสามเหลี่ยมปากแม่น้ำไนล์และเส้นขนานที่ 30 องศาเหนือ ดังนั้นจึงกินพื้นที่ของหุบแม่น้ำไนล์ทั้งหมดจากทางใต้ของกรุงไคโรไปจนถึงทะเลสาบนาศิร (ซึ่งเป็นทะเลสาบที่เกิดการสร้างเขื่อนอัสวาน)
ในสมัยอียิปต์โบราณ อียิปต์บนเป็นที่รู้จักกันในนาม "tꜣ šmꜣw" ซึ่งแปลตามตามตัวอักษรว่า "ดินแดนแห่งต้นอ้อ" หรือ "ดินแดนแห่งต้นกก" เชื่อกันว่าได้รวมกันเป็นปึกแผ่นในอาณาจักรอียิปต์โบราณ คาดว่าโดยผู้ปกครองสมาพันธ์ทินิสซึ่งได้รวบรวมนครรัฐที่เป็นคู่แข่งทางการเมืองในสมัยนะกอดะฮ์ที่ 3 (ประมาณ 3,200–3,000 ปีก่อนคริสต์ศักราช) และการรวมเป็นอาณาจักรเดียวกันกับอียิปต์ล่างจะนำไปสู่สมัยราชวงศ์ตอนต้นแห่งอียิปต์ อียิปต์บนและอียิปต์ล่างเกี่ยวพันกันในสัญลักษณ์ของอำนาจอธิปไตยของฟาโรห์ เช่น มงกุฎคู่ที่เรียกว่าสเกนต์ (Pschent) อียิปต์บนยังคงเป็นภูมิภาคทางประวัติศาสตร์ ถึงแม้ว่าจะผ่านพ้นสมัยคลาสสิกไปแล้ว
อียิปต์ล่าง

อียิปต์ล่าง  เป็นภูมิภาคทางเหนือสุดของอียิปต์ ประกอบด้วยพื้นที่ดินดอนสามเหลี่ยมปากแม่น้ำไนล์อันอุดมสมบูรณ์กั้นระหว่างอียิปต์บนกับทะเลเมดิเตอร์เรเนียน ในอดีตกาล แม่น้ำไนล์แยกออกเป็นเจ็ดสาขาที่บริเวณดินดอนสามเหลี่ยมปากแม่น้ำในอียิปต์ล่าง
อียิปต์ล่างแบ่งออกเป็นเขตปกครองท้องถิ่น (nome) ต่าง ๆ และเริ่มเจริญก้าวหน้าในฐานะอารยธรรมในช่วงหลัง 3,600 ปีก่อนคริสต์ศักราช ในปัจจุบันมีลำคลองหลักสองสายที่ไหลผ่านดินดอนสามเหลี่ยมปากแม่น้ำไนล์ คือ คลองมะห์มูดียะฮ์ (คลองอากาโทส ไดมอน โบราณ) และคลองมุวัยส์ ("ทางน้ำของโมเสส")
สมาพันธ์ทินิส

หลักฐานของ "สมาพันธ์ทินิส" ส่วนใหญ่เป็นการสันนิษฐานและส่วนหนึ่งอาศัยหลักฐานจากบันทึกของมาเนโธ ซึ่งนักไอยคุปต์วิทยาสมัยใหม่ได้ตั้งหลายสมมติฐานแข่งขันกันเพื่ออธิบายเหตุการณ์ที่เกิดขึ้นในช่วง "อียิปต์ยุคก่อนประวัติศาสตร์" ที่คาดคะเนซึ่งน่าจะนำไปสู่การรวมอาณาจักรอียิปต์ในช่วงราชวงศ์ที่หนึ่งแห่งอียิปต์ นักวิชาการหลายคนในปัจจุบันได้กล่าวถึงหลักฐานของ "ราชวงศ์ที่ศูนย์" ที่สถาปนาขึ้นก่อนหน้าราชวงศ์ที่หนึ่งนั้น คำว่า "ราชวงศ์ที่ศูนย์ศูนย์" ยังใช้กับช่วงเวลาก่อนหน้าการสถาปนาราชวงศ์ที่ศูนย์ที่เกี่ยวข้องกับพื้นที่อบีดอส-ทินิส และอาจจะสอดคล้องกับ "สมาพันธ์ทินิส" คำว่า "ราชวงศ์ที่ศูนย์" และโดยเฉพาะอย่างยิ่ง "ราชวงศ์ที่ศูนย์ศูนย์" มักถูกมองว่าเป็นเรื่องขบคิดขบขัน แต่มักจะถูกใช้ในกรณีที่ไม่มีคำที่ตกลงใช้กันมากกว่านี้
ในแง่โบราณคดี สมาพันธ์ทินิสจะสื่อถึงช่วงเวลา "สมัยนะกอดะฮ์ที่ 3"
สมาพันธ์ทินิสได้ปรากฏในเกมคอมพิวเตอร์ชื่อว่า "ฟาโรห์"
แกนหมุนของโลก

แกนหมุนของโลก  คือแกนที่โลกหมุนรอบตัวเองและหมายถึงเส้นตรงที่ไม่เคลื่อนที่ระหว่างขั้วโลกเหนือและขั้วโลกใต้ นอกจากโลกแล้ว ดาวเคราะห์และดาวบริวาร อื่นก็มีแกนของการหมุนรอบตัวเองเช่นกัน
แกนหมุนของโลกเอียงประมาณ 23.4 องศา เมื่อเทียบกับแกนการหมุนรอบดวงอาทิตย์ และทำมุม 66.6 องศาเมื่อเทียบกับระนาบสุริยวิถี
ขั้วท้องฟ้า

ขั้วท้องฟ้า หรือ ขั้วฟ้า  คือจุดที่แกนหมุนของโลกและทรงกลมท้องฟ้าตัดกัน มี 2 จุดคือขั้วท้องฟ้าเหนือ หรือ ขั้วฟ้าเหนือ  ในซีกฟ้าเหนือ และ ขั้วท้องฟ้าใต้ หรือ ขั้วฟ้าใต้  ในซีกฟ้าใต้ ซึ่งยื่นมาจากขั้วโลกเหนือและขั้วโลกใต้ของแกนโลก ตามลำดับ ขณะที่โลกหมุนรอบตัวเอง วัตถุท้องฟ้าทั้งหมดก็จะดูเหมือนกับว่ากำลังโคจรรอบขั้วท้องฟ้าซึ่งอยู่นิ่ง
ขั้วท้องฟ้ายังเป็นขั้วของระบบพิกัดศูนย์สูตรด้วย โดยมีค่ามุมเดคลิเนชัน +90° ที่ขั้วท้องฟ้าเหนือ และเดคลิเนชัน -90° ที่ขั้วท้องฟ้าใต้ แม้ว่าขั้วท้องฟ้าดูเหมือนจะคงที่ แต่ในความเป็นจริงแล้วมีการเคลื่อนที่เป็นวงกลมเนื่องจากการเคลื่อนถอยของวิษุวัต โดยมีคาบการหมุนเป็น 25,700 ปี ดังนั้นดาวที่อยู่ที่ขั้วท้องฟ้าก็จะเปลี่ยนแปลงไปเรื่อย ๆ ไม่ใช่สิ่งถาวร
แกนโลกยังมีการเคลื่อนที่เนื่องจากสาเหตุอื่น ๆ อีกด้วย จึงทำให้ขั้วท้องฟ้ามีการขยับเขยื้อนเล็กน้อย เช่น การส่าย ความเอียงของแกน เป็นต้น นอกเหนือจากการเคลื่อนที่ที่กล่าวข้างต้นแล้ว ตัววัตถุท้องฟ้าเองก็มีเปลี่ยนแปลงในช่วงเวลาที่ยาวนานเนื่องมาจากการเคลื่อนที่เฉพาะด้วย
คำว่าขั้วท้องฟ้ายังสามารถนำไปใช้กับดาวเคราะห์ดวงอื่นได้ด้วย โดยใช้แนวคิดเดียวกัน เนื่องจากดาวเคราะห์ในเอกภพมีแกนการหมุนของตัวเองแตกต่างกันไป ขั้วท้องฟ้าจึงอยู่ในตำแหน่งต่าง ๆ ที่แตกต่างไปจากโลก และพารัลแลกซ์ก็ยังทำให้ตำแหน่งปรากฏของดาวแตกต่างจากตำแหน่งบนโลกด้วย